text:
Dagstovnurin Áarlon
Kvívíkar kommuna søkir vegna Dagstovnin Áarlon eftir einum námsfrøðingi til barnagarðsstovuna Smæran. Starvið er 35 tímar um vikuna.
Elskar tú kreativar gongdir?
Ert tú tann, sum fylgir barninum á ferð inn í hugaheimin?
Brennir tú fyri, at geva børnum øðrvísi samskiftisamboð?
Hevur tú vitan um og áhuga fyri kreativum tilfari og amboðum?
Hevur tú hug og handalag til at leggja lag á og skapa saman við børnum?
Hevur tú vitanina og hugin, so hava vit karmarnar.
Um barnagarðin:
Barnagarðurin er skipaður í eina verkstaðsskipan, ið merkir, at ymsu stovurnar hava ymiskar funktiónir/aktivitetir, sum øll børnini hava atgongd til, soleiðis at børnini fáa fleiri møguleikar at virka í. Í skipanini eru tríggjar stovur við tilsamans 36 børnum, ið vera býtt í ein yngstabólk, ein miðlingabólk og ein elstabólk, og virka hesar stovur sum ein eind. Smæran er kreativur verkstaður burturav og her heldur miðlingabólkurin til.
Skipanin er ein fólkaræðisligur karmur, ið skal tryggja børnunum samavgerð og ávirkan á egnan gerandisdag. Karmurin um okkara verkstaðsskipan skal geva rúm fyri, at børn og vaksin kunnu hugsa kreativt; kunnu arbeiða við verkætlanum; kunnu hugsavna okkum um tað, ið upptekur okkum; kunna granska í tí, ið vit halda vera áhugavert, og at vit kunna hava ávirkan á innihaldi í okkara gerandisdegi.
Málsetningur okkara er at skapa tryggar, mennandi, spennandi, kreativar og lærandi umstøður fyri børn og vaksin.
Lønar- og setanartreytir:
Starvið verður sett frá 1. desember ella eftir nærri avtalu.
Løn og setanarviðurskifti er sambært sáttmála millum Føroya Pedagogfelag og Kommunala Arbeiðsgevarafelag Føroya.
Um námsfrøðingur ikki søkir, kann hjálparfólk verða sett í tíðaravmarkað starv.
Meira kann fáast at vita um starvið við at ringja til Gunnvá Edvardsdóttir, leiðara, á telefon tlf. 292412
Umsóknir við prógvum, viðmælum og CV skulu vera stovninum í hendi seinast sunnudagin 21. oktober 2018.
Dagstovnurin Áarlon
Frammi í Forna 1
340 Kvívík
stovnur@kvivik.fo
To apply for this job email your details to stovnur@kvivik.fo


c: text/html

text:
Sóley Danielsen ferð til Danmarkar at undirvísa
Sóley Danielsen ferð í komandi døgum til Danmarkar at undirvísa og leikstjórna, hetta er ein liður í einum samarbeiði millum sjónleikaraskúlan í Klaksvík og ein dramabólk í Danmark.
Samarbeiðið kom í lag í summar tá Klaksvíkar sjónleikarafelag var við sínum børnum á Norðurlendsku barnasjónleikarfestivalinum í Østersund, har hittust Sóleyð og Pernilla sum var lærari hjá donsku børnunum, fyri fyrstu ferð.
Tær báðar komu skjótt á bylgjulongd og fingu áhuga í arbeiðinum hjá hvørjum øðrum og byrjaðu at deila hugskot og royndir og blivu samdar um at hetta mátti roynast í veruleikanum og tí avgjørdu tær í samarbeiði við teirra avvarðandi sjónleikarafeløg at eitt skiftislærara samarbeiði hevði verið spennandi at roynt. Tað byrjar við at Sóleyð ferð nakrar dagar til Danmarkar at undirvísa, hetta endar við einari framførslu, seinni kemur so Penilla Nedergård til Klaksvíkar at undirvísa og somuleiðis endar tað við einari framførslu.
Hoyr eisini samtalu við Sóleyð Danielsen sum var í Brunsj 24.10.2013

robotstxt: allowed

filter: keep


text:
Thursday, January 19, 2017
Putra svimjandi sporl við sukri
Sjálvt við feskum sukri stroyddum á onkustaðni, ber illa til at gjøgnumtvinga eina umfatandi skipan við uppboðssølu av fiskirættindum í einum so lítlum samfelag sum Føroyar, har vina- og kenningabond hava so stóra ávirkan.
Tað hevur leingi staðið greitt at tey ið varða av fiskivinnuni í Føroyum og hava sína dagliga gongd í hennara nærumhvørvi, eru alt annað enn glað fyri at hoyra talan um at lýsa fiskirættindini til sølu gjøgnum miðsavnaða uppboðssølu.
Aftan á alt sum er komið fram síðani alment orðaskifti um eina nýskipan av fiskivinnuni av álvara tók seg upp, munu politikarar, og embætisfólk við, hava sæð skriftina á vegginum: sera illa umtókt, ómøguligt at innføra sum varandi skipan. Ábendingar um hetta kunnu eisini lesast millum reglurnar í frágreiðingini “Ein nýggj og varandi fiskivinnuskipan fyri Føroyar” sum kom frá tí sokallaðu Nýskipanarnevndini í oktober 2016.
Tað sum skuldi gerast eitt endaligt grundarlag fyri lóg um uppboðssølu av øllum føroyskum fiskirættindum broyttist soleiðis til eitt upplegg til meira orðaskifti um hendan og aðrar møguleikar.
Eitt gott dømi um víðari viðgerð av evninum er greiningin “Rembingar í fiskivinnupolitikki — tað snýr seg um meira enn bara uppboðssølu” eftir Ásmund Guðjónsson, í Dimmalætting, har tað eydnast rættiliga væl at opna dyrnar fyri neyðugum umhugsni og breiðari samanhangi.
Álitið hjá Nýskipanarnevndini inniheldur sum vera man fitt av hentum upplýsingum og gevur tilsamans eitt rímiliga gott innlit í hvussu okkara fiskivinna teknisk-búskaparliga er sett saman. Kortini hevur frágreiðingin álvarsligar avmarkingar, ikki minst í manglandi diskussión um hvørjir møguleikar sum finnast fyri fiskivinnuna og hví hvør skipan hóskar best. Einki verður gjørt burtur úr galdandi ‘grandfathering’ princippi, hóast júst hetta er tað sum verður nógv mest brúkt kring heimin. Ístaðin hevur nevndin valt at fyrihalda seg meira strangliga til tann politiskt orðaða setningin um at “útlutingin av fiskirættindunum skal vera marknaðargrundað” — og júst hetta skerjir álitið meira enn gott er.
At so einki er at síggja um at tað krevst eitt ávíst tal á luttakarum, ið sínámillum ikki hava relatiónir, fyri at talan yvirhøvur kann vera um ein virkandi marknað, er ein onnur søga.
Hetta at samfelagsfrøðilig perspektiv púra mangla ger slagsíðuna sjónska. So tað er týðiligt at teknokratisk hugsan spennir bein fyri tí natúrliga opinleika sum annars átti at verið ein sjálvfylgja í einum organiskum høpi sum hesum. Tosað verður um veiði í tí villu natúruni sum um at talan er um virksemi undir fullkomnum eftirliti inni í royndarstovu hjá onkrari umsiting; at fiskivinna snýr seg um fólk og samfelag heldur enn logaritmur og eftirlit tykist ikki at vera komið nevndini til hugs. Hinvegin verða alment góðkendar stovnsmetingar tulkaðar sum reint amen í kirkjuni, hóast ein og hvør sum fæst við fiskarí veit at talan er um subjektivar metingar sum næstan altíð eru skeivar. Síðani verður lagt upp til at alt sum eitur stovnsrøkt snýr seg um at fyrihalda seg til ein statiskan prosentpart av nevndu stovnsmetingum, sektin á at natúrin er fullkomiliga líkaglað við slíkar útrokningar. Kroyst verður eisini inn, í “besta” ES anda, at nú má fyri alt í verðini farast í holt við “umsitingarætlan” bæði her og har; hetta er uttan iva guff fyri góðar bureaukratar — tess meira tess betri, oder was — um tað so gerst enn ein marrudreymur fyri tey sum skulu fáa fiskin til høldar og virði burtur úr honum.
Álitið kemur tíverri ikki út um tann politiskt innrammaða kassan, og tað var neyvan væntandi; men hvussu skal man tá rokna við at fáa nakað inspirerandi tilfar burturúr?
Sum okkurt søtt at stroya á annars illa etandi skorpu verður, í einum av fylgiskjølunum til álitið, mælt til eina “uppboðssøluskipan við forkeypsrætti” — hvør skal siga, tað má kunna bera til at fáa vinnuna at svølgja hesum upp á onkran máta. Trupulleikin við óstøðugleika í teimum vinnupolitisku karmunum stendur tó eftir: Her er talan um at selja ein munandi part av rættindunum um uppboðssølu men so lata tað mesta fara til sølu við forkeypsrætti til tey ið høvdu kvoturnar árið fyri, til ein prís sum tekur støði í uppboðssølu miðalprísum; also eingin skal kenna kostnaðin á sínum fiskirættindum. Men tað er júst tílíkt ið skapar óneyðuga óvissu um framtíðina.
Tað hevur leingi staðið greitt at tey ið varða av fiskivinnuni í Føroyum og hava sína dagliga gongd í hennara nærumhvørvi, eru alt annað enn glað fyri at hoyra talan um at lýsa fiskirættindini til sølu gjøgnum miðsavnaða uppboðssølu.
Aftan á alt sum er komið fram síðani alment orðaskifti um eina nýskipan av fiskivinnuni av álvara tók seg upp, munu politikarar, og embætisfólk við, hava sæð skriftina á vegginum: sera illa umtókt, ómøguligt at innføra sum varandi skipan. Ábendingar um hetta kunnu eisini lesast millum reglurnar í frágreiðingini “Ein nýggj og varandi fiskivinnuskipan fyri Føroyar” sum kom frá tí sokallaðu Nýskipanarnevndini í oktober 2016.
Tað sum skuldi gerast eitt endaligt grundarlag fyri lóg um uppboðssølu av øllum føroyskum fiskirættindum broyttist soleiðis til eitt upplegg til meira orðaskifti um hendan og aðrar møguleikar.
Eitt gott dømi um víðari viðgerð av evninum er greiningin “Rembingar í fiskivinnupolitikki — tað snýr seg um meira enn bara uppboðssølu” eftir Ásmund Guðjónsson, í Dimmalætting, har tað eydnast rættiliga væl at opna dyrnar fyri neyðugum umhugsni og breiðari samanhangi.
Álitið hjá Nýskipanarnevndini inniheldur sum vera man fitt av hentum upplýsingum og gevur tilsamans eitt rímiliga gott innlit í hvussu okkara fiskivinna teknisk-búskaparliga er sett saman. Kortini hevur frágreiðingin álvarsligar avmarkingar, ikki minst í manglandi diskussión um hvørjir møguleikar sum finnast fyri fiskivinnuna og hví hvør skipan hóskar best. Einki verður gjørt burtur úr galdandi ‘grandfathering’ princippi, hóast júst hetta er tað sum verður nógv mest brúkt kring heimin. Ístaðin hevur nevndin valt at fyrihalda seg meira strangliga til tann politiskt orðaða setningin um at “útlutingin av fiskirættindunum skal vera marknaðargrundað” — og júst hetta skerjir álitið meira enn gott er.
At so einki er at síggja um at tað krevst eitt ávíst tal á luttakarum, ið sínámillum ikki hava relatiónir, fyri at talan yvirhøvur kann vera um ein virkandi marknað, er ein onnur søga.
Hetta at samfelagsfrøðilig perspektiv púra mangla ger slagsíðuna sjónska. So tað er týðiligt at teknokratisk hugsan spennir bein fyri tí natúrliga opinleika sum annars átti at verið ein sjálvfylgja í einum organiskum høpi sum hesum. Tosað verður um veiði í tí villu natúruni sum um at talan er um virksemi undir fullkomnum eftirliti inni í royndarstovu hjá onkrari umsiting; at fiskivinna snýr seg um fólk og samfelag heldur enn logaritmur og eftirlit tykist ikki at vera komið nevndini til hugs. Hinvegin verða alment góðkendar stovnsmetingar tulkaðar sum reint amen í kirkjuni, hóast ein og hvør sum fæst við fiskarí veit at talan er um subjektivar metingar sum næstan altíð eru skeivar. Síðani verður lagt upp til at alt sum eitur stovnsrøkt snýr seg um at fyrihalda seg til ein statiskan prosentpart av nevndu stovnsmetingum, sektin á at natúrin er fullkomiliga líkaglað við slíkar útrokningar. Kroyst verður eisini inn, í “besta” ES anda, at nú má fyri alt í verðini farast í holt við “umsitingarætlan” bæði her og har; hetta er uttan iva guff fyri góðar bureaukratar — tess meira tess betri, oder was — um tað so gerst enn ein marrudreymur fyri tey sum skulu fáa fiskin til høldar og virði burtur úr honum.
Álitið kemur tíverri ikki út um tann politiskt innrammaða kassan, og tað var neyvan væntandi; men hvussu skal man tá rokna við at fáa nakað inspirerandi tilfar burturúr?
Sum okkurt søtt at stroya á annars illa etandi skorpu verður, í einum av fylgiskjølunum til álitið, mælt til eina “uppboðssøluskipan við forkeypsrætti” — hvør skal siga, tað má kunna bera til at fáa vinnuna at svølgja hesum upp á onkran máta. Trupulleikin við óstøðugleika í teimum vinnupolitisku karmunum stendur tó eftir: Her er talan um at selja ein munandi part av rættindunum um uppboðssølu men so lata tað mesta fara til sølu við forkeypsrætti til tey ið høvdu kvoturnar árið fyri, til ein prís sum tekur støði í uppboðssølu miðalprísum; also eingin skal kenna kostnaðin á sínum fiskirættindum. Men tað er júst tílíkt ið skapar óneyðuga óvissu um framtíðina.
Subscribe to: Post Comments (Atom)


text:
Bóklingur um útbreiðslu og nýtslu av tilfari
Hví eigur tilfar, sum er fingið til vega í einari verkætlan, at verða almannakunngjørt?
Bóklingur, sum viðger hví og hvussu úrslit úr verkætlanini kunnu vekja ans hjá ikki-vísindafólki, metingarfólki, møguligum handilspørtum ella hjá politisku skipanini og leiða til nýggj samstørv, menning og nýskapan er útgivin av IPR-Helpdesk og er ætlaður sum stuðul í sambandi við umsóknir til Horizon 2020.
Tað kann vera trupult at skilja í millum hugtøkini: Communication, Dissemination og Exploitation. Í bóklinginum verður í stuttum greitt frá munum og málbólkum.
Tak bóklingin niður her
Dandelion vegleiðing við góðum ráðum, kann takast niður her


text:
Sjónliga søgu og list í býin
Mentan og list eigur at síggjast aftur, bæði í leik- og mentanarhúsum og allari býarendurnýgging. Vit vilja eggja til rúm fyri søvnum í býnum, so at søgan og listin verða sjónligur partur av býnum og okkara samleika úteftir.
Musikkskúlin er liðugt projekteraður og arbeiðið at bjóða út og byggja skúlan eigur at fara í gongd í 2017.
Tjóðveldi í býráðnum stuðlar at Tjóðpallur verður bygdur sambært samgonguskjalinum hjá núverandi landsstýrissamgongu, so sjónleikurin fær góðar umstøður at trívast og mennast.
Íløgur í mentan og list eru íløgur í fjølbroytni, víðskygni, framtak í fólkinum. Tær gera Føroyar sjónligar og virknar millum aðrar tjóðir í heiminum. Listafólk skulu tí takast við, tá vit menna, byggja út og endurnýggja býin. List eigur at verða ein samrunnin partur av allari bygging og býarrúmum.
Týðandi partur av býarendurnýgging er at hugsa um virkisføri og estetikk. Listalig og estetisk atlit eiga at verða tikin við, tá mett verður um, hvussu hús og byggiverk hóska í lendinum.
Søga er ein týðandi partur av okkara samleika og eigur at verða sjónligari í okkara býi. Framsýningin hjá Søvnum Landsins eigur at vera nærri miðbýnum, og livandi partur av býarlívinum. Á henda hátt gerast vinna, trivnaður og kunnleiki um søguna sjónligur og samrunnin partur av býnum og okkara samleika úteftir.
Tórshavnar kommuna varðar av Müllers Pakkhúsi. Tjóðveldi arbeiðir fyri, at hesi høli verða gagnnýtt sum sjóvinnusavn, sum lýsir sterka søguliga tilknýtið millum Havnina og havið.


text:
Fyri fyrstu ferð í 22 ár letur Rúsdrekkasøla Landsins upp nýggja sølubúð. Nýggja sølubúðin verður í bygninginum hjá Stanley við Svartheygg 2 við Norðskála og letur upp mikudagin 20. mai kl. 13.00.
Síðan 1993 hevur Rúsdrekkasøla Landsins havt seks sølubúðir. Tær eru á Drelnesi, Sandi, í Miðvági, Havn, Saltangará og Klaksvík. Sølubúðin við Norðskála fer at bøta munandi um atkomumøguleikarnir í Sundalagnum.
Rúsdrekkasøla Landsins varð stovnað í 1992, og endamálið við stovninum var m.a., at hann skuldi veita viðskiftafólkunum so góða tænastu og dygd sum gjørligt, samstundis sum nøgdirnar av seldum rúsdrekka ikki skuldu økjast.
Rúsdrekkasølan hevur síðan stovnanina livað upp til endamálið og ger tað áhaldandi. Bara frá 2008 til 2014 minkaði sølan av reinum alkolholi munandi. Í 2008 vórðu seldir 215.441 litrar av reinum alkoholi. Í 2014 vórðu seldir 204.957 litrar.
Gongdin vísir eisini, at sølan av brennivíni minkar støðugt, meðan sølan av víni veksur. Viðskiftafólk eru sera tilvitað um dygd, og í sølubúðunum vegleiða útbúgvin starvsfólk í sambandi við keyp á so fyrikomandi og upplýstan hátt sum gjørligt.
Í sambandi við upplatingina við Norðskála hevur Rúsdrekkasøla Landsins latið gera ein faldara við upplýsingum um grundarlagið og virksemið hjá stovninum. Í faldaranum verður m.a. endurgivið úr eini Gallup-kanning um stovnin.
Viðskiftafólk vórðu m.a. spurd, hvussu nøgd tey eru við tænastuna. 24 prosent vóru sera væl nøgd og 62 prosent væl nøgd. Trý prosent vóru ónøgd. Spurt varð eisini um úrvalið. 17 prosent vóru sera væl nøgd og 65 prosent væl nøgd. Átta prosent vóru ónøgd.
Rúsdrekkasøla Landsins virkar áhaldandi fyri at menna tænastuna og vøruúrvalið, tó altíð við høvuðsendamálinum um at tálma nýtsluni í huga. Sølubúðin við Norðskála skal menna tænastuna í einum øki, har atkomumøguleikarnir hava verið óhøgligir.
Nýggi faldarin um stovnin fæst í sølubúðunum í næstu viku.


text:
Reglur fyri liðkappingina §1 Liðkappingin verður býtt sundur í deildir: 1. deild hevur 6 lið, 2. deild hevur 6 lið. 3. deild kann hava óavmarkað tal av liðum. Melda nógv lið seg til 3. deild, kann kappingarleiðarin býta deildina upp í bólkar. Hevur sama felag fleiri lið í sama bólki í somu deild, eigur dentur at vera lagdur á, at hesi lið møtast tíðliga í kappingini. §2 Í øllum deildum eru 4 telvarar á hvørjum liði, sum sita sínámillum í nummarrøð á hvørjum liði eftir styrkilistanum hjá einstøku feløgunum. Telvarar hava loyvi at flyta úr lægri upp í hægri deild ella frá lægri liði til hægri lið í somu deild uttan at leypa dyst um. Men um telvarar skulu hinvegin úr hægri deild og niður í lægri deild, ella frá hægra liði til lægri lið í somu deild, skulu teir leypa ein dyst um. Tó er loyvt einum (1) telvara …
Les meira »


text:
Lítla Dímun hevur verið fræls frá danakongi í nærum 170 ár, og hvalbingar kundu ikki droymt um at latið hana av hondum aftur. Tí hevur tú fingið smakkin av frælsi, leitar tú ikki aftur í ófrælsi, segði Magni Arge m.a. í røðu á Lítlu Dímun í gjár
Hon er kallað gimsteinurin í sjónum, og tá tú siglir fram við henni, sær tú hví. Lítla Dímun líkist einum gimsteini, serliga tá hon skyggir summargrøn í sólini, og havið runar stillisliga við hennara klettar.
Kennir tú onki til hennara søgu, skuldi tú ikki trúð, at her var gangandi, tí oyggin er ein av teimum brattastu í Føroyum.
Men lesur tú søguna um hana, verður tú hugtikin. Her í oynni hevur verið alt annað enn deydligt farnu øldirnar. Her hava hvalbingar og sandvíkingar rikið seyð, fleygað lunda og sigið eftir eggum, og samstarvið um røktina var og er fyrimyndarligt.
Eitt annað helt serligt við Lítlu Dímun er, at hon er fyrsta og einasta føroyska oyggin, sum higartil hevur tikið loysing og er púra leys av danakongi.
Uppboðssøla um oynna
Forsøgan til hesa stórhending var, at amtmenn vóru um ein háls av suðuroyingum, sum samdust so illa um røktina av oynni fyrru helvt av 1800-talinum. Kongur átti tá Lítlu Dímun, og takið var at fáa menn úr ymsum bygdum í Suðuroy at semjast um, nær teir kundu fara í oynna, og hvussu teir skuldu bera seg at í oynni.
Avtalurnar hildu ikki altíð, og stundum fóru menn til hendurs um fleygasessir. Burtur úr bardøgunum komu rættarmál. Ímillum ósemjurnar lógu donsku embætismenninir - bæði fútar, dómarar og amtmenn. Tað var ikki bara lætt. Heldur ikki tá, mundi eg sagt, og kom at hugsa um sakina herfyri um orðadrátt í bergholinum. Hon endaði við, at rætturin staðfesti, at suðringar meina tað ikki altíð so harðliga, sum tað verður sagt.
Í 1850 hendi so tað, at Jóhan Mortensen av Tvøroyri beyð sær til at keypa Lítlu Dímun frá kongi. Carl Emil Dahlerup, sum tá var amtmaður, lá ikki leingi á boðunum. Hann vildi fegin selja, so hann slapp undan at taka støðu til ósemjurnar um oynna.
Men hvalbingar settu føtur í spenni, tí teir vildu ikki, at ein tvørámaður skuldi keypa gimsteinin út fyri Hvalbiarfjørð undan teimum. Skuldi oyggin seljast, skuldi tað vera á uppboði, so eisini teir fingu ein kjans.
Dahlerup hevði ikki annað val enn at játta, tí hvalbingar vóru støðufastir um spurningin, og uppboðssøla um Lítlu Dímun varð so hildin í Skálum 24. august í 1850.
Leingi var spenningurin stórur um úrslitið, meðan uppboðssølan var, men at endað sigraði felags átakið hjá hvalbingum at keypa oynna. 4.820 ríkisdálar kostaði hon, sum var risastór upphædd tá.
Og soleiðis bar tað til, at sama ár, sum danska grundlógin var farin at virka, gjørdu hvalbingar ikki mætari enn, at teir í felag keyptu Lítlu Dímun undan kongi og Jóhan Mortensen til egna nýtslu.
Við framfýsna átakinum gjørdust 48 hvalbingar og nakrir sandvíkingar eigarar í Lítlu Dímun við hálvari gyllin í part, og á jøvnum føti sluppu teir at troyta oynna. Her róku teir seyð, her fleygaðu teir lunda, og her sigu teir eftir náta- og lomvigareggum.
Oyggin ikki vandaleys
Men vandaleyst var ongantíð at vera í Lítlu Dímun ella fyri tann skuld at sigla fram við henni.
Vanliga vóru teir heila viku í senn í oynni, tá teir fleygaðu lunda. Onkur maður er fallin í oynni, og tann seinasti fall í 1897, tá hann gleið út av tromini við Hellið. Tummas Thomsen æt hann. Síðan hevur tílík vanlukka tíbetur ikki verið í oynni.
Fyri júst 100 árum síðan, í 1918, sigldi danska skonnartin, Caspar, á land á Garðstanga, og seks mans máttu bjarga sær upp á oynna. Teir lógu skipbrotnir á oynni í heili 17 samdøgur. Teir ótu tveir seyðir og ein fugl, meðan teir vóru her, og á tann hátt yvirlivdu teir so dánt.
Tá Caspar fór á land, herjaði fyrri heimsbardagi, men tá menninir illa á holdum komnir vóru komnir á Tvøroyri, frættu teir, at kríggið av. So leingi høvdu teir verið burtur frá sivilisatiónini.
Eisini í nýggjari tíð hevur Lítla Dímun roynst monnum ein avbjóðing. Eitt nú, tá 37 mans gjørdust veðurfastir í Lítlu Dímun í 1964. Pláss var ikki fyri øllum monnum í Hellinum hesa køldu ódnarnátt, so tá vóru góð ráð dýr.
Niels Pauli í Giljum, sáli, sum var formaður í oynni, hevur greitt frá, at teir drupu trý lomb, so teir ikki skuldu sita svangir hesa náttina, og sjálvur legði hann seg uttan fyri Hellið at fáa hvíld. Men har var kalt at liggja, so blund fekk hann ikki í eygað.
Allon Næs, sum nú um dagarnar setti spakan í svørðin til nýggja Hvalbiartunnilin saman við Henriki Old, hevur nevnt, at náttin var bæði ring og køld. Men tíbetur eydnaðist at fáa allar menninar avaftur oynni í øllum góðum.
Sama skil var í 1988, tá 10 mans lógu veðurfastir í oynni í tvey samdøgur, og Róin Schrøter – ein av ídnastu eigarunum í oynni – fór eftir høvdinum niður í ein gummibát í ringum veðri. Eisini hjá honum spældi væl av, og tað hevur komið oynni væl við síðan, tí annars var helst ongin fólkafundur í dag.
Harðirhálsar í útrás
Nú veit eg frá øðrum søgum, at hvalbingar vóru hugaðir at fara í útrás, tí tippoldurabbin, Andrass Mortansson, sum keypti og bygdi Argir í 1828, var av Hólalagnum í Hvalba.
Abbasynirnir fóru undir stórt verk at høgga og evna til bygningar, bryggjur, brýr, minnisvarðar og annað burtur úr føroyskum gróti.
Teir vóru nakrir harðir hálsar. Elsti bróðurin, Jákup Andrias, sum stílaði fyri, misti tað mesta av vinstru hond, tá eina løðing brast í hana. Seinni rakti eitt splintur annað eygað, so hann misti sjónina, og hann mátti gevast við byggiarbeiðinum, tá ein stórur klettur fall á fótin og kappaði hann av. Tá tók Jampan, sum hann varð kallaður, við øðrum uppgávum at stíla fyri umsitingarliga og hava eftirlit.
Hann var eisini fyri øðrum størri óhappi, tá hann bygdi húsini í Rættará. Teir stóðu á einum stilladsi, tá ein stórur steinur slitnaði úr endanum, og Jampan kom at standa undir. Har brotanðu fleiri rivjabein, hol kom á høvdið, kjálkabeinið brotnaði í fleiri støðum, allar tenn loysnaðu, og fleiri duttu út. Jampan fall sum vera man í óvit.
Teir bóru hann niðan til einsamalla læknan, sum ikki var so vanur at seta saman slík brot. Hann gjørdi tí ikki mætari enn at senda boð eftir beiggja Jákup Andrias, sum var urmakari, og bað hann taka amboðini við, so teir kundu spjálka høvdið saman aftur.
Jampan læt ikki munnin upp næstu tveir mánaðirnar, men kom fyri seg, og helt fram at byggja úr gróti.
Bera víðari fedranna arv
Mangar eru dramatisku søgurnar úr Lítlu Dímun, men søgan um Lítlu Dímun er ikki bara ein søga um dramatikk. Hon er eisini søga um ídni og samstarv og ein fyrimyndarlig søga um, hvussu eitt ættarlið fyri og annað eftir ber fedranna arv víðari til næsta ættarlið.
Í heimshøpi er hesin burðardyggi hugburður settur á skrá í høvuðsborgini hjá ST, tí øll heimsins lond hava ásannað, at vit mugu røkka einari burðardyggari javnvág millum menniskja og náttúru bæði í dag og í tíðum, sum koma, skal næsta ættarlið fáa somu møguleikar sum vit.
Í Dímun fara eigararnir í felag út eftir slakti, sum hvalbingar siga, og teir býta úrtøkuna so kristiliga millum sín.
Tá teir fleygaðu lunda, skipaðu teir seg eftir eini rullandi skipan frá juni til august, so eigararnir skiftu millum ymsu sessirnar, tí úrtøkan kundi vera ymisk frá ári til ár í ymsu sessunum. Men tá lítið var til av lunda, so fekk hann frið.
Tá teir koma á Hvalba við seyðinum, selja teir eisini nakrar seyðir á uppboðssølu. So tey, sum siga, at tað er nakað nýtt at selja tilfeingi úr náttúruni á uppboðssølu, hava ikki heilt rætt.
Hugtakandi er eisini, hvussu væl ymsu ættarliðini semjast og bera arvin víðari í Lítlu Dímun. Her eru ungir dreingir, menn í bestu árum og eldri menn við, tá teir søkja oynna, og allir vita, hvør teirra uppgáva er. Tí her gerst onki, um samstarvið ikki er gott.
Søgan um lívið í Lítlu Dímun kann vera øllum Føroyum til fyrimyndar. Her í oynni ber ikki til at vera sjálvsøkin, tí eigaraviðurskiftini eru felags, og samvinna krevst fyri at fáa sum mest burturúr. Í tí liggur eisini natúrliga virðingin fyri javnvágini millum menniskju og nattúru, so úrtøkan eisini kann berast heim til høldar í framtíðini.
Frælsa oyggin gongur undan
Myndin av Lítla Dímun minnir um hana, sum útlendingar hava av Føroyum. Av meginlandinum eru oyggjarnar nakrir kargir klettar, sum vónleyst tykist at vera at lívbjarga sær á. Eftir øllum vanligum marknaðarpolitiskum reglum er tað praktiskt ógjørligt.
Men føroyingar hava prógvað so ruddiliga, at tað ber til. Vit hava ment eitt gott og nýmótans samfelag, sum virkar fyri, at øll fáa lut í vælferðini, og at ongin skal detta niðurímillum. Vit skunda undir vinnumenning, geva vitan víðari millum ættarlið og stremba eftir at vera sjálvbjargin.
Mangan vóru búskaparligu rásirnar smalar, sum føroyingar gingu, og onkuntíð hava vit verið áhaldsin, men altíð hava vit fótað okkum aftur, tí vit hava onki annað val. Hetta er okkara heim, og hetta er heimið, sum vit hvønn dag mugu byggja.
Á einum øki er Lítla Dímun tó væl framman fyri restina av Føroyum. Oyggin hevur, sum eg nevndi, verið fræls í nærum 170 ár, og hvalbingar kundu ikki droymt um at latið hana av hondum aftur. Tí hevur tú fingið smakkin av frælsi, leitar tú ikki aftur í ófrælsi.
Ogna okkum landið til frama fyri alt fólkið
Enn hava vit ikki tikið við fullum ræði í egnum landi, men í løtuni gongur tað búskaparliga skjótt tann vegin. Av samlaðu útreiðslunum til føroyska vælferð er danski blokkstuðulin farin niður um 10 prosent, og samanborið við okkara bruttotjóðarúrtøku á 20 milliardir er blokkstuðulin bara 3,5 prosent.
Føroyar hava ongantíð verið ríkari og sjálvbjargnari enn nú.
Sett er út í kortið, at vit skulu samtykkja okkara egnu stjórnarskipan og fáa staðfest okkara sjálvsavgerðarrætt. Hetta merkir bara, at vit siga, at evsta vald í Føroyum er hjá føroyska fólkinum. Tað rokni eg við, vit øll eru samd um, og tí eiga vit við stórum meiriluta at fáa samtykt stjórnarskipanina.
Eisini í tí málinum kunnu vit hava hvalbingar og Lítlu Dímun sum fyrimynd. Teir tóku av, tá høvið beyðst at ogna sær Lítlu Dímun, og tað eydnaðist, tí tey stóðu saman og samdust.
Hvalbingar vístu vegin, hvussu samstarvast kann um felags dýrmæta ogn, og vóru ósemjur, hildu teir grannastevnu at gera av, hvussu fram skuldu farast. Í søguni um Lítlu Dímun finst tí alt, sum einum landi tørvar – sunt demokrati, rættvíst býti av tilfeinginum, samstarvshugur, kærleiki til heimstaðin og fremst av øllum stríðsvilji og arbeiðshugur.
Góðu hvalbingar – tit gingu undan! Nú er eftir, at vit allir føroyingar gera sum tit. Ogna okkum landið og røkja tað til frama fyri alt fólkið!


text:
Tíðindasavn
Trýst her fyri at lesa tíðindi sum eru frá áðrenn 27. Oktober 2015
Í ein ávísan mun kunnu frí- og privatskúlar geva fólkaskúlanum íblástur og ík...
Les meira
Stór norðurlendsk skúlastjóraráðstevna í Føroyum
Í hesum døgum hittast um...
Les meira
Tøl frá farna skúlaári í Danmark siga, at umleið fimti hvør næmingur gongur í privatsk&u...
Les meira
Tað er einki óvanligt í, at smábørn eta meiri enn tey orka og tørvar, tá ið tey eru kedd, ó...
Les meira
Hvønn dag ganga nógv lesandi í gongini á Námsvísindadeildini á Frælsinum. Tá klokkan ...
Les meira
Birgir Veyhe hevur tikið mangar lesiroyndir tey brátt 4 árini, hann hevur starvast hjá Sernámi, og innan tað st...
Les meira
Tað verður skipað fyri nógvum áhugaverdum ráðstevnum og skeiðum í Føroyum, stórum og ...
Les meira
Tað eru nógv frambrot hend á føroyska bókamarknaðinum, men tað eru fá frambrot, ið eg eri eins g...
Les meira
Tær 6 nýggju krabbabøkurnar eru Eg vil heim og Mina, hvør eri eg? sum Lydia Didriksen hevur skrivað...
Les meira
Ársins Listaleypur er 14 spennandi listaverkætlanir úr Føroyum, Danmark, Íslandi, Noregi, Svørí...
Les meira
Í uppskotinum heita løgtingsmenninir á landsstýrið um at fyrireika og leggja fram lógaruppskot um eina listaskúlaskipan. &Iac...
Les meira
Beint øvut tí, sum var ætlað, so er tað ikki fulltíðarlesnaður at lesa til lærara. Tá ið...
Les meira
Skúlablaðið hevur tosað við tveir næmingar, ið ganga í 10. flokki í Havn (Nám X), og við ...
Les meira
Tá ið pensjónsnýskipanin varð samtykt á Føroya Løgtingi seint á vári 2018, fekk hen...
Les meira
Í viðmerkingunum til ólavsøkurøðu løgmans verður boðað frá, at samgongan umhugsar at ...
Les meira
Javnan stingur seg upp kjak um, hvørt tað er uppgávan hjá skúlunum eitt nú at áleggja næmingum ...
Les meira
Talan er um samtíðarsøgu við nýskrivaðum tónleiki. Í hesum sambandi bjóðar Kringvarpið...
Les meira
Granskarar við Nasjonalt utviklingssenter for barn og unge (NUBU) í Noregi hava kannað sambandið millum sálarheilsu og sk...
Les meira
Í Eysturskúlanum verður undirvíst í talvi í grunddeildini. Stórtelvarin, Helgi Dam Ziska, hevur vitja...
Les meira
Nýtt skúlaár er byrjað, og við hesum nýggja árinum koma nýggjar og gamlar arbeiðsuppgá...
Les meira
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Musikkskúlanevnd
Smb. reglugerð frá 30. sept. 2009:
Er ein 5 mannanevnd sett at fremja áhugamál Tórshavnar Musikkskúla.
Nevndarlimirnir verða tilnevndir av Tórshavnar Býráð fyri eitt býráðsvalskeið í senn.
Limirnir í nevndini eru:
Uni Árting, formaður
Malan Eyðunsdóttir
Rói B Poulsen
Malan Thomsen
Jens Marni Hansen.
Leiðarin í Tórshavnar Musikkskúla er skrivari hjá nevndini.
Nevndin eigur saman við musikkskúlanum at eggja til eitt ríkt og fjøltáttað tónleikalív.
Nevndin hevur í minsta lagi seks fundir um árið pg letur á hvørjum ári í januar mánaði Mentamáladeild Tórshavnar Býráð ársfrágreiðing.


text:
Oda Strøm
13.04.2018 - 07:57
Mentan > Vinna & Tøkni > Fiskivinna
Zacharias Hammer hevur gjørt ein lítlan brellbita av filminum hjá sær "Línumenn".
Fleiri túsund fólk hava sæð filmin norðanfjørðs, og nú leygarkvøldið kl. 19.00 verður hann vístur í SALT á Tvøroyri. Filmurin er tilsamans 160 minuttir.
Í samband við at filmurin nú verður vístur í Suðuroy, sigur Zacharias Hammer: - Ein fegnast at vera við, tí ein er hálvur suðringur og vaks upp í Hvalba fyrstu 10 árini. Flestu av mínum javnaldrum gjørdist sjómenn. Um ein ikki flutti til Havnar sum 10 ára gamal, eri eg vísur í, at ein í dag var sjómaður.
Brellbitin sæst omanfyri


text:
Lútkens úlvfiskur (úlvfiskaættin)
Lycodes luetkenii Collett, 1880
Stødd: Lútkens úlvfiskur verður upp í 49 cm langur.
Dýpi: Hann er fingin millum 839 metrar og 1098 metrar. Hann er í køldum sjógvi, umleið ÷1°C.
Litur: Hann hevur døkkan lit, 5-6 ljós bond frá ovara kanti á ryggfjøðurini og nakað niður á síðurnar, er helst ljósur eisini tvørtur um nakkan og aftur til kápuna.
Teinar: U 23.
Lýsing: Hann er langur og mjávaksin fiskur. Kropshæddin við fremra enda á gotfjøðurini er um 13% av heildarlongdini. Uggafjøðurin er um 16-17% av heildarlongdini. Hann hevur ongan stert, men rygg- og gotfjøðurin ganga saman í ein spíss á sporlsendanum. Hann hevur eina striku mitt aftur eftir síðuni. Roðsla er fram til fremra enda á ryggfjøðurini. Hann er roðsluleysur undir búkinum og á ómakaðu fjaðrunum. Av gronini til fremra enda á gotfjøðurini eru um 48% av heildarlongdini.
Eyðkenni: Longdin av gronini til gotfjøðurina. Hann hevur eina striku.
Týdningur: Hann hevur ikki vinnuligan týdning.
da: Lütkens ålebrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Tróndur Kragesteen vinnari av postara-snarrøðu kapping
mentan02-10-2018 - 10:55 - Jóanis Nielsen
Á Vísindavøkuni 28. september varð skipað fyri kapping í postara-snarrøðum. Tróndur Kragesteen, PhD lesandi á Fiskaaling, vann kappingina, tá hann miðlaði postaran ”Sjóvarfalsdrivið smittusamband millum aliøkir í Føroyum”.
Kappingin var á Vísindavøkuni, og luttakararnir vóru granskarar frá seks føroyskum granskingarstovnum. Uppgávan var at miðla sín postara á ein greiðan og fangandi hátt innan hálvantriðja minutt.
Tróndur hugtók fjøldina, og megnaði greitt og fangandi at greiða frá sínum granskingararbeiði. Tróndur gjørdist vinnari av postara-snarrøðu kappingini á Vísindavøkuni 2018, og tað eru vit á Fiskaaling sera glað fyri, og ikki sørt errin av.


text:
Heima aftur
Kl gott 2000 lendi flogfarið við Livar og er hann nú ávegis til Hvannasunds har almenn móttøka verður fyri honum.
Tíðindaskriv:
Livar Nysted hevur enn einaferð framt eitt stórt bragd!
Tá ið hann kemur heim mikukøldið, hevur hann ikki minni enn trý heimsmet við sær í skjáttuni.
Livar hevur saman við Stuart Kershaw og Maxime Chaya sett heimsmet í at rógva teinin um Indiska havið upp á stytst tíð. Teir eru eisini fyrsta manning við trimum monnum, sum hevur róð um eitt heimshav. Livar hevur harafturat sett heimsmet sum tann fyrsti at rógva um tvey heimshøv sama ár (innan 7 mðr).
Í samband við at Livar kemur heim mikukvøldið 14. aug, verður skipað fyri stórari móttøku í Skúlanum á Fossánesikl. 21.30, har høvi verður hjá øllum at heilsa upp á Livar.
Til móttøkuna vera eisini røða og sangframførsla.


text:
Summartilkið hin 25. juli 2018
Aftur í ár bjóðaði SÁL, felagið fyri føroysk sálarfrøðilesandi, til summartiltak, har allir limir felagsins vóru bjóðaðir. Tiltakið í ár var øðrvísi enn undanfarin ár, tí tað fevndi um bæði árliga aðalfundin hjá SÁL umframt eina virkisvitjan á barna- og ungdómspsykiatrisku deild. Undanfarin ár hevur aðalfundurin nevniliga verið hildin í Keypmannahavn, men nevndin gjørdi í ár av, at halda hann í Føroyum, so at fleiri, ið lesa aðrastaðni enn í Keypmannahavn, eisini høvdu møguleikan at luttaka.
Dagurin byrjaði í hølunum hjá Sernámi, har árligi aðalfundurin hjá SÁL var á skránni og okkurt var til matna. Á aðalfundinum greiddi forkvinnan Frida Poulsen frá virksemi felagsins seinasta árið og prátað varð um, hvat nevndin kundi arbeiða við komandi nevndarár. At enda bleiv nýggja nevndin mannað. Maria Svabo Samuelsen, Katrin Mohr og Ingrid Enni valdu at halda áfram í nevndini, Frida Poulsen, Høgni Miné og Trygvi í Liða valdu at takka fyri hesuferð, og Birita Lamhauge Jóansdóttir, Elisabeth Nygaard og Elsubet Vidtfelt vórðu nývald. Tvey tey seinastunevndu eru lesandi í Aalborg, og hetta er tísskil á fyrsta sinni, at SÁL nevndin hevur umboð aðrastaðni frá enn úr Keypmannahavn. Hetta er tí gleðiligt fyri nevndina.
Eftir aðalfundin varð farið yvir í barna- og ungdómspsykiatriina, har sálarfrøðingarnir Bjørt Lind, Herborg Haraldsen, og Lív Højsted Horsdal greiddu frá teirra arbeiði sum sálarfrøðingar á psykiiatiini. Prátað varð um millum annað um leiklutin og støðuna hjá psykiatriini í føroyska samfelagnum í dag, um betraðar umstøður á psykiiatrini, og um hvørjar patientbólkar tær síggja flestar av á psykiatriini. Eisini vístu tær okkum, hvørjar royndaramboð tey brúktu í sambandi við greiningar, og annars varð tað lagt upp til eitt hóvligt orðaskifti millum sálarfrøðingarnar og tey sálarfrøðilesandi um stórt og smátt, ið hevur við sálarfrøðiliga fakið at gera.
Samanumtikið ein væleydnaður aðafundur og ein sera forvitnislig virkisvitjan.


text:
Navn: Laila Mikkelsen
Stutt lýsing um Lailu: Laila Mikkelsen er uppvaksin í Klaksvík. Útbúgvin Designteknolog fra Teko, Herning. Bachelor í retail management fra Via University, Aarhus. Er búsitandi í Hedensted við sjeikinum Claus og soninum Ádam. Starvast til dagligt hja Eimskip A/S í Aarhus.
Les 1. part, 2. part, 3. part, 4. part
5.part, 6.part, 7.part, 8.part, 9.part, 10
Hey tit!
Nú nærkast, bert 1½ vika eftir. #Hjálp Eri eg klár? Ja, kanska praktisk, og alt tað ið hoyrir til er so gott sum komi uppá pláss. Eri eg uppá plass? Á góðum Klavíks málið. NOY!
Eg fari ikki at pakkað inn, at tað er stressandi og onkurvegna ótaknemligt at plánleggja eitt brúðleyp. Gestirnir hava tikið fyri givið at kunna koma við ynskjum til brúðleypi í tíð og ótíð, hoppa til og frá eftir tørvi. Og vil man sum tann góður verturin, royna at eftirfylgja teimun “krøvinum” ið tað eru til ein góðan dag. Heraftrat hava gestir okkara ikki verið ímillum tey raskastu, at bert møta upp og smíla til dagin. Herfyri græt eg enntá (aftur nú!) og ringdi til Claus, spurdi um vit ikki bara skuldi droppa brúðleypi? Fáa okkum eina borgaliga vígslu og síðani umborð ein flúgvara. #Nemt Men again, vit gera alt við einum smílið -tó einum troytti smílið.
Herfyri græt eg enntá (aftur nú!) og ringdi til Claus, spurdi um vit ikki bara skuldi droppa brúðleypi?Laila
Fyri ca. 2 vikum síðani kom eg hertil mentalt. #Uppátíðina
Ein arbeiðisfelagaði stóð uttanfyri eitt kvøldi aftaná arbeiðstíð og vit fullu í prát. Hon hevur verið brúðarplánleggjari, blomsturgenta, brúðargenta, makeupartist and you name it! Til ca. 25 brúðleyp ígjøgnum 8 ár.
Eg játtaði fyri henni at eg var troytt, óð og hørm um alt og øll, og roknaði næstan við at droppa hetta. Hon gav mær eitt gott ráð: “Slepp tí!” Allar brúður ígjøgnum hesi brúðleypini høvdu til felags, at tær ynsktu at tær slappaðu meira av ígjøgnum fyreikingarnar. Eisini var ein felagsnevnari at tær allar vóru líka glaðar um at onkur gjørdi sær í buksirnar ella so hýlaði í gjøgnum dagin, tí dagurin var teirra. Alt fokus fór frá um borði var dekkað ordiligt upp ella um hárið sat ordiligt. Einasta ið taldi var, at maðurin ið man hevði sagt ja til, og tann kærleikan ið man merkti fra gestinum ið valdu at fejra tey.
“Slepp tí!” Allar brúður ígjøgnum hesi brúðleypini høvdu til felags, at tær ynsktu at tær slappaðu meira av ígjøgnum fyreikingarnar. vinkona Lailu
Deil hesa grein
Deil hesa grein


text:
-
Publiceret den 20 oktobur 2009
-
Víst: 2574
-
Síðani teir báðir veðrarnir (bukkarnir) hjá Petur Skeel vórðu sleptir niður í Fløttir í juni mánað í ár (2009), hevur fitt av umrøðu verið um veðrarnar og Fløttir. -- "Eg var á Ambali í dag - og eg sá báðar!" -- "Eg var vestan fyri Riv í dag - og eg sá báðar niðarlaga". Hvussu munu teir trívast? Munu teir koma aftur? Nær fara tit eftir veðrunum?
Hesin seinasti spurningurin gjørdist so við og við eitt sindur meinur, tí satt at siga, áttu veðrarnir at verið tiknir um miðjan septembur, men ymisk samanfallandi viðurskiftir gjørdu, at veðradagurin ikki upprann fyrr enn leygardagin 17.oktobur. Tey seinastu tíðindini um veðrarnar komu mánadagin 12.oktobur: "Eg var norðuri í Eggini í dag, og eg sá báðar veðrarnar. Í dag vór teir ikki so niðarlaga!"
--- Góð tíðindi at hava í viðførinum leygarmorgunin. Vit fýra, Petur Skeel, feðgarnir Herman og Absalon, og Ásfinn, fóru av Omansrætt um nýggjutíðina og vóru ikki aftur fyrr enn um áttatíðina á kvøldi. Ikki tí, tað gekst alt væl í hond, men tað vísir seg, at man hevur lyndi til at undirmeta, hvussu tíðarkrevjandi ein slík ferð er. Langt at ganga og nógv at bera: línur, borimaskinu, hegn, trol, pelar, veir o.m.a. Sigast kann um feðgarnar báðar - Herman og Absalon - at teir eru sera væl útgjørdir og ganga høgt upp í trygdina. Klokkan mundi vera farin um middag, tá ið alt var komið oman á Bergstokkin og fyrireikað, so klárt var at síga niður í Fløttir. Petur Skeel var fyrstur niður, og honum á baki komu so vit tríggir so pø á pø. Beinanvegin sást, at har var bara annar veðrurin, og at hin sostatt var omandottin í somu viku - eitt sindur hugstoytt. Væl gekst at fáa veðrin í ta nýggju hegnrættina, hann var sera spakur og ikki sørt fólkatekkin. Men alt tekur tíð. Herman og Absalon spentu ein rennistrong (úr veiri) av Bergstokkinum og í ein klett í Fløttum, og eftir hesum stronginum varð veðrurin so drigin upp - men tað var av sonnum eitt tungt tak. Vit báðir Petur vórðu drignir upp við hjálp av kontravekt, og gekk tað soleiðis fyri seg: Línan lá um ein blokk í erva - Herman klintraði seg upp (tað gjørdi hann eini 3-4 ferðir), og vektin av honum (meðan Absalon samstundis dró) fekk okkum báðar upp. Tað var ein góð kensla at verða drigin upp og møta Herman á hálvari leið ( "Góðan dag, Herman! Hvat gert tú her í dag?"!!).
Tá ið veðrurin og alt dragslið var komið niðan undir hegnið á Sig, var meir enn hálvaskýmt, so tað gjørdist ein myrkur men góður túrur heim av Dalinum. Afturkomnir fingu vit ein deiligan drekkamunn við pannukøkum frá Marnu hjá Oliveri (mamma og omma Herman og Absalon). Mánakvøldið 19. okt. varð veðrurin so flettur hjá Petur Skeel í Funningi. Fleiri heilir og hálvir funningsmenn komu á gátt og royndu at meta um vektina, og úrslitið var 61 pund. Hetta man vera heilt í lagi, tí í fjør heyst vigaði bukkurin ikki meir enn eini 25 pund. Tá ið krovið var komið á ásin í hjallinum, bjóðaði Petur øllum inn til ein góðan drekkamunn, ið Hansy (konan) hevði sett á borðið. --- Hugnaligt prát og eitt sindur av reypi!! So kemur tann afturvendandi spurningurin: Var hetta nú ómakin vert? Óivað eru ymiskar meiningar um tað, men fyri meg hevur tað verið ein ógloymandi uppliving úr odd í egg og tøkk eigi tit (Herman, Absalon, Kathrina og Petur), ið tímdu at hava meg við.
Kategori: Bjørgini
------- Fakta: Í 1930 var Pól Jóhnnes í Lon, í Funningi, saman við øðrum funningsmonnum í Fløttum við tveimum veðrum, og tað er ikki roynt aftur fyrr enn nú. Annar kom aftur og var sum ein miðal veðrur. Nú vóru aftur tveir veðrar, annar kom aftur og vigaði 61 pund. (mest sum endurtøka av søguni).
--- Hesa ferð varð mált upp, hvussu langt tað er av Bergstokkinum og niður í Fløttir. Rætta svarið er 35 metrar.
ps. Eitt stórt omanlop fargaði Heimara Búgvabarm brúnan henda dagin - tað sæst á einari mynd.
Fleiri myndir: myndasavn - 2009 - Eftir veðrum í Fløttum 17.10.09.


text:
Fráboðanarskyldan
Fráboðanin er fyrsta fet at støðga eini syrgiligari lagnu.
Tað er ikki altíð lætt at vita við vissu, nær eitt barn er fyri misrøkt ella ikki, men sum borgarar í samfelagnum eiga vit ikki at venda blinda eyga til, tá vit hava varhugan av, at talan er um misrøkt av einum barni. Vit skilda barninum bestu kor at liva undir, og eiga tí at boða mynduleikunum frá hesum.
Lógin um barnavernd er sera greið tá talan er um fráboðan. Øll hava vit skildu at boða mynduleikunum, um vit kenna til mál, har barn verður fyri misrøkt. Lógin sigur at øll hava fráboðanarskyldu, men skilur tó ímillum meiniga borgaran og tann sum í starvi sínum hevur við børn at gera, tá talan er um navngivna fráboðan.
Tínar skyldur
Lógin um barnavernd sigur, at øll hava fráboðanarskyldu, men skilur millum vanliga borgaran og tey, sum í starvi sínum hava við børn at gera.
Tú kanst sum vanligur borgari vera ónavngivin, tá ið tú boðar frá. Men arbeiður tú við børnum og gjøgnum títt arbeiði fært kunnleika um barnamisrøkt, hevur tú skyldu at upplýsa títt navn.
Barnaverndin skal viðgerða innkomnar fráboðanir sum skjótast og í seinasta lagi innan eina viku.
Lóggáva: Kapittul 3 – Fráboðanarskyldan
§ 14. Øll, sum í starvi sínum hava við børn at gera og sum í hesum sambandi fáa kunnleika til viðurskifti ella hava orsøk til at halda, at viðurskifti eru, sum krevja, at komið verður uppí eftir hesi lóg, hava skyldu til navngivin at boða barnaverndartænastuni frá hesum. Fráboðanarskyldan sambært hesum stykki verður sett fram um ásetingarnar í øðrum lógum um tagnarskyldu í viðkomandi yrkjum.
Stk. 2. Tann, ið fær kunnleika til, at foreldur ella annar uppalari vanrøkir, meinslar ella misnýtir eitt barn, ella at barnið á annan hátt livir undir viðurskiftum, ið kunnu skaða tess sálarligu ella likamligu heilsu ella menning, hevur skyldu til at boða avvarðandi barnaverndartænastu frá hesum. Fráboðarin kann vera ónavngivin.
Stk. 3. Fráboðast skal eisini eftir stk. 1 og 2 um kvinnu, ið er við barn, tá ið mett verður, at tørvur er á stuðli sambært hesi lóg, t.d. vegna rúsevnismisnýtslu, sosialum ella sálarligum ávum.
Stk. 4. Barnaverndartænastan skal sum skjótast, og seinast innan eina viku, ganga ígjøgnum innkomnar fráboðanir og meta um, hvørt kanningar skulu setast í verk sambært hesi lóg, sí §§ 45 og 49.
Stk. 5. Barnaverndartænastan skal boða fráboðara sbrt. stk. 1 frá, hvørt fráboðanin er móttikin.


text:
Trúgv og virði: Suppa, sápa og frelsa
Frelsunarherurin: Mitt í heiminum - mitt í kirkjuni
Frelsunarherurin er ein altjóða evangelisk rørsla
og ein partur av alheims kristnu kirkjuni.
Boðskapurin byggir á Bíbliuna.
Tænastan er sprottin av kærleika til Gud.
Uppgávan er at boða Jesu Kristi evangelium
og í Hansara navni møta menniskjaligum tørvi
- uttan at gera mismun.
- The Salvation Army International Mission Statement
Trúarreglur hjá altjóða Frelsunarherinum - felags kristilig trúarjáttan
Á sama hátt sum heimsins stóru kirkjusamfeløg, so byggir Frelsunarherurin sína trúarlæru á játtanarskriftirnar frá teimum fyrstu kristnu. Apostolska, nikenska og athanasianka trúarjáttanirnar eru blivnar til teir 11 lærusetningarnar í Frelsunarherurinum og vísa okkara áskoðan á trúarjáttanirnar.
Tað eru serliga 2 eyðkenni, sum sermerkja trúarlæru Frelsunarhersins. Tað eina er týdningrin av at frelsan ikki er tengd at gerðum. Harnæst verður dentur lagdur á, at við skapanarætlanini hjá tí einstaka og við Jesusi sum fyrimynd, eru vit kallað til heilaggering.
Menniskja áskoðan
Frelsunarherurin sær einstaka menniskja sum eina heild, við likamligum, sálarligum, andaligum og sosialum tørvum. Øll menniskju eru skapað av Gudi og hava tí friðhalgað virði. Frelsunarherurin hevur frá byrjan av javnstillað kristniboðan og næstrakærleika, sum tvær síður av somu søk.
Frelsunarherurin: Suppa, sápa og frelsa
Trúarlæran sum Frelsunarherurin byggir á, verður ofta rópt "salvationisma" og kann samansjóðast í lyklaorðunum "Suppa, sápa og frelsa". Tann amerikanski sálarfrøðingurin Abraham Maslov skrivaði í 1950'unum ástøði um menniskjaligan tørv á ymsum niveaum, frá teimum mest grundleggjandi til tørvin fyri sjálvrealisering. "Maslows tilkravspýramida" er sera lík tankagongdini hjá Frelsunarherinum, soleiðis sum William og Catherine Booth longu virkaðu eftir í 1860'unum: Menniskja er meir enn ein sál, og tað má hava praktiskan týdning fyri arbeiðið.
Frelsunarheruin hevur grundleggjandi ynski um at boða Guds markleysa og lívskollveltandi kærleika. Og at øll mennsikju hava sama rætt til broyting, menning og vøkstur. Einki av hesum er ein sjálvfylgja í einum strangum klassauppdeildum samfelag í títíðarinna viktorianska Englandi. Men tað, sum skjótt gekk upp fyri teimum var, at svong og niðurgjørd menniskju ikki vóru ment at taka ímóti boðskapinum. Hungurin - ella aðrir grundleggjandi tørvir stóðu fyri. Hendan ásannanin hevur havt stóran týdning fyri hvussu Frelsunarherurin hevur virkað síðan tá.
Tí hevur Frelsunarherurin valt at brúka "Suppa - sápa - frelsa" sum sítt sagorð - eisini í Føroyum.


text:
Mánakvøldið 15. okt. kl. 19 verður heimspremiera av Italskum dokumentarfilminum “Suðuroy, the island of wind” hjá Valter Torri.
Filmsvísing í Miðlatúni mánakvøldið....
Mánakvøldið 15. okt. kl. 19 verður heimspremiera av Italskum dokumentarfilminum “Suðuroy, the island of wind” hjá Valter Torri. (more…)....
Røða og myndir avdúking av standmyn....
Dennis Holm, borgarstjóri flutti fram røðu, tá standmyndin av Tofta Regin varð avdúkað á Sandinum í dag. Fleiri myndir eru niðanfyri. (more&he....
Filmur: Gianfranco Nonne og standmy....
Standmyndin av Tofta Regin er gjørd av skulptørinum og listamanninum Gianfranco Nonne, sum eru italumaður, men hevur búð í Vági í nógv ár. (mo....
Almennur morgunmatur og avdúking av....
Leygarmorgun kl. 9.30 bjóðar Vágs kommuna til almennan morgunmat í Billardhúsinum. Kl. 10.30 fer Arnfinnur Bjarkhamar at siga frá søguni um Tofta ....
Kunning
Eyka-býráðsfundur fríggjadagin 12. oktober 2018
Hesi mál verða viðgjørd á eyka-býráðsfundi, fríggjadagin 12. oktober 2018 kl. 16.30. (more…)...
-
Býráðsfundur mánadagin 1. oktober 2018
Hesi mál verða viðgjørd á býráðsfundi mánadagin 1. oktob...
-
Kókið drekkivatnið
Av tí at bakteriur eru staðfestar í drekkivatninum frá V...
-
Bingjuplássið í slaktinum
Nú slakti stendur fyri durunum hevur bingjuplássi á Oyri...
Sjálvavgreiðsla
Hús lýst til leigu undir Bústaðir
Vágs kommuna hevur tænastu her á heimasíðuni, har hús kunnu lýsast til sølu og til leigu, hetta ...
-
Upptøkureglurnar og gjøld á barnaansingarøkinum da...
Frá 1. januar 2015 koma nýggjar upptøkureglur í gildi fy...
-
Barnaansingin og gjøld
Gjøldini fyri barnaansing og frítíðarskúla í Vágs kommun...
-
Innskriving til barnaansing á heimasíðuni
Nú er gjørligt at gera innskriving til barnaansingina hj...
Vágs Havn
Økið á Oyrunum gjørt klárt til Bakkafrost
Seinastu 8 vikurnar hevur verið arbeitt við at gera økið innast á Oyrunum klárt til Bakkafrost, sum skal gera stórar aliringar á økinum....
-
Hav Nordic á Vági við aliútgerð
Í vikuskiftinum var Hav Nordic á Vági við útgerð til at ...
-
Gamle Oksøy vitjaði á Vági
Í vikuskiftinum hevur norska museumsskipið Gamle Oksøy v...
-
Museums-skipið Gamle Oksøy á Vág í vikuskiftinum...
Leygarmorgun kemur norska museums-skipið Gamle Oksøy á V...
Røða og myndir avdúking av standmynd av Tofta Regin
Dennis Holm, borgarstjóri flutti fram røðu, tá standmyndin av Tofta Regin varð avdúkað á Sandinum í dag. Fleiri myndir eru niðanfyri.
Filmur: Gianfranco Nonne og standmyndin av Tofta Regin
Standmyndin av Tofta Regin er gjørd av skulptørinum og listamanninum Gianfranco Nonne, sum eru italumaður, men hevur búð í Vági í nógv ár.
Almennur morgunmatur og avdúking av standmyndini av Tofta Regin
Leygarmorgun kl. 9.30 bjóðar Vágs kommuna til almennan morgunmat í Billardhúsinum. Kl. 10.30 fer Arnfinnur Bjarkhamar at siga frá søguni um Tofta Regin. Og kl. 11 verður farið vestur á Sandin, har standmyndin av Tofta Regin verður avdúkað.
Kunngerð um broyting av byggisamtyktini í Vágs Kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 13 frá 18. mars 2013, verður við hesum boðað frá, at Vágs býráð á fundi 12. oktober. 2018 hevur samtykt at broyta byggisamtyktina fyri Vágs kommunu galdandi fyri økið í sunnanfyri Núpin millum Rygsgjógv inn móti Ónavík, matr. nr. 623a, 40, 364b, 303a, 601, 303a, 129d, 378a, og 558b Vágur.


text:
Bernhard Samuelsen í RibarhúsiFríggjadagin 18. sept kl 20:00 letur Bernhard upp einsæris málningasýning í Ribarhúsi. Bernhard er fuglfirðingur, og uppvaksin Vesturi í Innandals.
Hann er sonur Kristinu og Ole Jacob- Olla á Geilagarði. Tað er so stak vakurt í Innandals, har natúran undir Blábjørgum og í Gjógvará lata av sær av Guða givnum ljóði og ljósi alt døgnið, so eygu og oyru hava sælar stundir av hesum fyribrigdi.
Hann hevur stillað út á Varmakelduframsýningini, og nertur hann við sínum penslum á ein natúrligan hátt, tað sum eygað sær næst við.... eins og skýljós og grúgvuljós hálsfevnast í fríum lofti undir hansara penslastrokum.
Hann er útbúgvin málari , og framsýningin hongur uppi til hósdagin 1. oktobur.


text:
Í sendingini hitta vit fitta vinin Vinus, sum dugir væl at finna uppá og siga frá. Inni hjá Vinusi er hugnaligt, veggirnir eru litfagrir, og hann eigur nógvar bamsur og nógv leiku at spæla við. Og góðar bøkur.
Í eini holu undir hillini býr Vimús. Vinus og Vimús er vinir hóast Vimús er ein mús. Alt sum Vinus eigur og finnur uppá, tað eigur Vimús eisini, ella næstan sama slag.
Hvørja ferð finna Vinus og Vimús uppá okkurt nýtt at vísa øllum. Sumt er torført at gera, sumt er torført at finna og sumt er nokkso torført at siga. Alla tíðina ber til at læra seg at siga øll orðini, hóast tey eru torfør.
Tað verða sendar 7 sendingar fram til summarfrítíðina.
Og so eitt afturat, hvørja ferð verður ein sangur við, ein góður barnasangur til øll, sum tíma at lurta.....eisini bamsurnar.
Síggjast fríggjakvøldið klokkan hálvgum sjey


text:
Orð: Mikkjal á Ryggi
Lag 1: Regin Dahl
Lag 2: Kvæðalag (Veturin kom við kulda og kava)
1. Fagur er morgunin. Sólin lær.
Títlingur titar, og likkan lær.
Starar á tekjuni flagsa.
Veðrarnir royna tey sterku horn.
Bóndin fyllir í stólpan korn;
hann ætlar sær út at saksa.
2. Koyrir hann kannubærar tólv
niður í sekk; og fram á gólv
til hønuna tveitist ein nevi;
– gamla skrukkan hon er so rak -.
Torvskerin stendur við hurðarbak.
“Tak brýnið og svarva grevið.”
3. Um fræið er gott, at vita hann fær,
hann sáar eitt sindur í torvur tvær
og goymir tær uppi á bita.
Fólkið alt út á bøin fer,
hvør lítil piltur sín haka ber,
eingin vil inni sita.
4. So syfta vit sáðið í svørtu jørð.
Úr myrkrinum upp í ljós tað grør,
saksa tað tí væl niður.
Harvan hevur so skjótt eitt lag,
hakin kemur so seint úr stað;
men seigur er gamal siður.
5. Hakarnir høgga so títt, so títt.
Um nón og vestur tað er so lýtt.
Tivandi genturnar anda.
Sólin brennur á blómukinn;
leikandi glatt er hitt unga sinn.
Dreingirnir hvítklæddir standa.
6. Klárarnir klappa dun í dun.
At mylda væl, tað ger góðan mun;
men meiri Guds signing hin sæla.
Hann gevi oss lýkku og sól og æl;
so grønkast bøur og hagi væl,
og velturnar frískar næla.


text:
Orð og lag: Swangah Dangah
Deyðaroyndir, óndir og dømdir, villast á jørðini.
Í spennitroyggi, illur, sadistur, vitnast í løtuni.
Eg spillist í grøvini, áðrenn eg snitchi á støðini, og hugsi fuck at koma upp, eg føli meg tryggast á gøtuni.
Hetta er reint morð, eygað dregur voldtektina til light porn, right course, roofies í drinkin gevur tær high score.
Eitt orð “beist” við crime rhymes og mindstorm, grind core, orðabókaflow blaða upp og tveit orð.
Vápnaðar tungur, voldmangul buldur frá kjálkunum, meðan tín 9mm liggur og svevur á bollunum.
Eg merki Belials vón, bresti tá stressið fær mót, sum um eg brenni upp í eini sauna uttan ventilatión.
Hetta er restir av pro dro, mítt misbrúk er relativt.
Eingin grund til at fuckin’ ferðast vilt, eg satsi uppá evigt trip, so negativt, eg smíli for nógv. Fuck tað, tín pína er tað vert, eg rými við blekk, tú rýmir við skrekk.
Eingin munnkurv til bítandi vers, spítandi pest, allir rapparar rópa ýlandi nógv.
Eg lýsi mít prógv, rapp ódeyðiligt, tá lívið er vekk, framleiði leigumorð, shit, so fuckin’ prísa mít verk!
–
Koyr eitt ”S” upp!
Kom fylg mær inn í Ongamannaland, har vit drepa fyri at eta tað, sum eingin annar kann.
Meira blóð á mína tonn, aldrin mettur eg traðki fram.
Um tú stendur fyri einki, verður tú feldur fyri alt!
–
Mikrofontos við hugflog sendir skot ígjøgnum metafor, drepandi, flennandi mordari, humor.
Konsentreraður, skjóti prikkin yvir i’num, fokuseraður.
Head-shot á hæddarpunktið, tá eg komi spaserandi.
So torir tú, at traðka yvir linjurnar, eg havi merkt við penni og blekki, sum sigur klárt “halt teg vekk”.
Eri føddur vid rímiligum refleksum, óstýriligum tekstum, eingin nytta við exorsist prestum.
Tá mín tunga spýtir tað tunga, sum ger sjónir sjálvt um tú blundar, heldur fyri oyruni og hoyrir tað buldrar.
Sum eitt fortrongt minni, goymt inni í tær eg finni, skræði tað út og pressi tað aftur inn í títt forskrekta sinn.
Mítt rapp fær Jack the Ripper at peika fingur, tí mítt orð stingur djúpri enn hansar’ knívur, tá eg vísi kynstur.
Serveri rapparar til borðs, mín buffet er opin til klokkan lort, slaktarin er komin at gera klárt.
–
Koyr eitt ”S” upp!
Kom fylg mær inn í Ongamannaland, har vit drepa fyri at eta tað, sum eingin annar kann.
Meira blóð á mína tonn, aldrin mettur eg traðki fram.
Um tú stendur fyri einki, verður tú feldur fyri alt!


text:
Føroyskir tannáringar út í heim at hjálpa
Í hesum døgum eru 22 tannáringar úr Føroyum farnir til Albania og Moldova at virka.
Við í ferðalagnum eru ferðaleiðararnir Anita og Oddmar Tausen, sum vera við í Albanien, umframt Tanja Mortensen og Jónleif Danielsen, sum eru ferðaleiðarar í Moldova.
Tað er missiónsfelagsskapurin Tannáringar Í Missión, TIM, sum stendur fyri arbeiðinum. Tað er ein felagsskapur undir stóra
altjóða Missiónsfelagsskapinum Operation Mobilsation.
Føroysku tannáringarnir í Albania og í Moldova skulu arbeiða ímillum fátøk Zigoynarabørn og Zigoynarafamiljur. Í Albanien eru tey í býnum, Lushjne, har tey hava eina summarlegu fyri umleið 60 børnum. Eisini vitja tey fátækar Zigoynarafamiljur við mati og klæðum.
Við sær úr Føroyum hava tey eina rúgvu av bundum pløggum, bæði hosur, skóleistar, turriklæðir, húgvur, og annað.
Tey fara eisini at vitja samkomur, har tey taka lut á møtum við sangi og vitnisburði, siga fyrireikararnir.
Tey koma heim aftur 27. juli.
kelda: in.fo


text:
Keyp av biogassverki Felagið P/f Føroysk Náttúruorka, sum er eitt dótturfelag hjá Bakkafrost, og danska felagið Bigadan A/S undirskrivaðu fríggjadagin 21. septembur eina heildarveitingaravtalu um, at Bigadan skal byggja nýggja biogassverkið, ið Bakkafrost hevur tikið stig til at gera. Hugskotið at gera eitt biogassverk í Føroyum er gamalt. Í fleiri ár hevur tað verið eyðsýnt, Les meira…
Jørgen Niclasen spyr Høgna Hoydal um uppboðsølu
Jørgen Niclasen setir fram munnligan fyrispurning til Høgna Hoydal um uppboðsølu. Spurningurin verður svaraður á tingfundinum mikudagin. Munnligur fyrispurningur til Høgna Hoydal, landsstýrismann viðvíkjandi uppboðssølu av fiskirættindum 1. Hevur landsstýrimaðurin ætlanir um at útiloka ávís reiðarí frá at bjóða á uppboðssølu av fiskirættinum 2. Um, ja, ætlar landsstýrismaðurin er gera tað umsitingarligt ella kemur landsstýrismaðurin Les meira…
Jørgen Niclasen spyr Høgna Hoydal um burðadygga veiðu á Flemish Cap
Jørgen Niclasen setir fram munnligan fyrispurning til Høgna Hoydal um burðardyggan fiskiskap á Flemish Cap . Spurningurin verður svaraður á tingfundinum mikudagin. 1. Ætlarlandsstýrið at tryggja, at føroysk skip kunnu burðardygt veiða 4.600 tons av toski á Flemish Cap. Viðmerkingar: Fyri tíð síðan kom fram, at fiskifrøðingar eru komnir til tað niðurstøðu, at kvotan av Les meira…
Filmssýning: Atlantic – Bardagin um tilfeingið í sjónum í Atlantis tann 11. september kl. 19:30
Ringrás hevur sýnt nógvar náttúru- og umhvørvisfilmar, men Atlantic er tann týdningarmiklasti hagartil. Tí verður hann sýndur í Norðurlandahúsinum, og harafturat í Atlantis Bio í Klaksvík. Báðar sýningarnar eru ókeypis! Við frásøgu frá Emmy-heiðursløn-vinnandi sjónleikaranum Brendan Gleeson fylgir Atlantic samfelagsgongdini í trimum smáum fiskivinnusamfeløgum – í Írlandi, Noregi og Nýfundlandi – har tey stríðast við Les meira…
Úrslitið hjá nótaskipunum minkað niður í helvt
Ársúrslitið hjá feløgunum, sum eru limir í Felagnum Nótaskip, er minkað niður í eina helvt. Í 2016 varð samlaða ársúrslitið hesum feløgum 359 mió. kr., og tað minkaði niður í 180 mió. kr. í 2017. Hetta er ein afturgongd upp á 48%. Fleiri orsøkir eru til gongdina. Høvuðsorsøkin er lægri prísir. Meðal avreiðingarprísurin á sild Les meira…
Tyrlan hjá Atlantic Airways er nú á veg eftir manninum
Helt at Tyrlan fór til Viðareiðis nú klokkan 06:00, men nú kl. 06:19 er hon norðanfyri og tí rokni eg við, at hon nú er á veg eftir tí grønlendska sjómanninum. So tað hevur kanska ikki verið so álvarsligt hjá hesum manninum við økslini, men tað er eisini lættari at fáa mannin upp av báti, Les meira…
Nógv minni makrelur vestanfyri
Havstovurnar í Føroyum, Noregi og Íslandi hava í dag kunngjørt úrslitið av yvirlits trolingunum í summar. Allir tríggir stovnarnir eru í minking í mun til úrslitið av kanningunum í fjør. Kanningarnar vísa, at stovnurin av norðhavssild er 24% minni í vekt í ár í mun til í fjør. Mest var at síggja av sild í Les meira…
Yvir 7.000 sæð filmsklippið av seinasta túrinum hjá Sjúrðabergi
Hetta skrivaði News.fo tann 27. juli 2018: Helvtin Av Norðoyggjum Sæð Filmsklippið Tað hava longu 3.387 klikka seg á filmsklippið, har eg sigi Sjúrðabergi farvæl. Tað eru meira enn helvtin av øllum norðoyingum og tað er sera nógv, nú bert 11 tímar eru farnir, síðani eg legði filmsklippið út. Eg eri sera glaður fyri tað, Les meira…
Gadus komin til Klaksvíkar
Klokkan var eitt sindur yvir sjey í morgun, tá ið Gadus rundaði Klakkin og sigldi sera spakuliga inn eftir vágni. Gadus hevur roynt í russiskum sjógvi, teir fóru avstað tann 10. juni og byrjaðu at sigla heim tann 16. august. Tað eru 32 mans við og skipari er John Fuglø. Teir hava umleið 735 tons Les meira…
20% av øllum føroyingum fingu Fisk & Chips frá Hanus
Man má taka hattin av fyri Hanus Hansen, at hann sjómannadag eftir sjómannadag býtir ókeypist Fisk & Chips út til allar føroyingar. Hann hevur verið ígjøgnum nógv hesi seinastu árini, men hann hevur ikki givið upp enn og glaðir stóð hann í tímavís og gjørdi fisk & Chips í ein heilan dag og kvøldið við Les meira…


text:
Hvat er sálarlig heilsa?
Fólkaheilsuráðið hevur sett sálarliga heilsu á breddan, við eitt nú átøkum
sum SUNN SINN og ABC fyri sálarliga heilsu. Tað kann tó vera ógreitt, hvat sálarlig
heilsa er, tí sálarlig heilsa kann lýsast á ymiskan hátt. Fólkaheilsuráðið
lýsir, eins og WHO og Sundhedsstyrelsen, sálarliga heilsu á henda hátt:
Sálarlig heilsa er ein støða av
trivnaði, har tú sum menniskja kanst menna og royna tíni evni, handfara
avbjóðingar og strongd í gerandisdegnum, vera partur av jaligum sosialum
sambondum og megnar at geva íkast til felagsskapin.
Sálarlig heilsa er annað og nógv meira, enn bert at halda sálarsjúku burtur.
Sálarlig heilsa er eitt jaligt hugtak, og hetta verður lagt dent á í
allýsingini hjá WHO um heilsu: Heilsa er
ein støða av fullkomiligari likamligari, sálarligari og sosialari vælveru, og
ikki bert at sjúka verður hildin burtur. Sálarlig heilsa er sostatt ikki
eitt nýtt heilsuhugtak, men ein partur av yvirskipaða heilsuhugtakinum hjá WHO,
á sama hátt sum likamlig heilsa. Fólkaheilsuráðið arbeiðir við at varpa ljós á
sálarliga heilsu, eins og likamliga heilsu, tí tað hevur eins stóran týdning,
at vit hava tað gott, trívast og virka í gerandisdegnum – hava eina góða
sálarliga heilsu – eins og vit hava eina góða likamliga heilsu. Sálarlig heilsa
fremur lívsgóðskuna, og virkar móti tunglyndi og angist.
Hugtakið sálarlig heilsa hevur tvær dimensjónir, ið báðar hava týdning:
- Eina upplivingardimensjón
- Eina virkisdimensjón
Sálarlig heilsa snýr seg um upplivingina; at vera nøgdur við seg sjálvan og
egið lív, og snýr seg eisini um virkni; at virka væl í gerandisdegnum í samspæl
við onnur.
Hóast vit omanfyri greiða frá hvat sálarlig heilsa snýr seg um, kann vera
torført at vita hvussu tú kanst fremja tína sálarligu heilsu. Við
menningarverkætlanini ABC fyri sálarliga
heilsu fer Fólkaheilsuráðið komandi tíðina at varpa ljós á sálarliga
heilsufremjan sum eitt jaligt hugtak. Við hesi verkætlan fært tú nøkur ítøkilig og einføld boð, um hvussu tú
kanst fremja og styrkja tína sálarligu heilsu, og hvussu samfelagið sum heild
(kommunur, feløg og onnur) kann vera við til at skapa góðar karmar fyri hesum. Á
henda hátt kunnu vit í felag, vera við til at fremja sálarligu heilsuna hjá
føroyingum.


text:
- Tíðindi, mentan og ítróttur
Radarin: Føroyska bíbliubeltið
Tak niður
Amerikanarar hava sítt bíbliubelti og vit føroyingar hava eisini okkara. Sjálvandi er hetta heitið óformligt, men talan er um greitt definerað landaøki, har sosialt konservativur kristindómur spælir stóran leiklut, bæði í samfelagi og í politikki.
Hóskvøldið tann 15. februar verður nýggja sendingin um átrúnað í Føroyum send í sjónvarpinum. Afturat meginsøguni, sum verður søgd úr mongum ymsum sjónarhornum, so hevur Heini í Skorini eisini fingið stóra spurnarkanning um átrúnað gjørda.
Ein spurnarkanning sum m.a. staðfestir tað, mong hava vitað frammanundan, at sum heild eru fólk í Eysturoynni og í Norðoyggjum meira trúgvandi enn í miðøkinum, og at hesin landafrøðiligi munurin er gjøgnumgangandi í øllum spurningunum, sum settir verða.
Radarin hevur roynt at fingið hendur á hesi kanningini, men tað hevur bara eydnast okkum at fáa ein lítlan part av henni. Heini í Skorini og Hans Petur Hansen vilja ikki hava alt fortalt, áðrenn sendirøðin verður send.
Hoyr tann partin av Radarinum, sum viðger føroyska bíblubeltið, omanfyri.
Sí eisini


text:
Hví velja Business 360°?
Við Business 360º fáa fyritøkur eitt neyðugt amboð, sum nøktar tørvin á handfaring av upplýsingum á ein einfaldan og tryggan hátt.
Smidligir hentleikar, skraddaraseymaðir til tín tørv
360° inniheldur nógvar ymiskar sterkar hentleikar. Allar kunnu tillagast, so tær hóska til, hvussu tín fyritøka arbeiðir. Hetta gevur tær ein fullkomnan smidleika viðvíkjandi uppsetan av samskipanargongdum og stýring av upplýsingum.
“Við Business 360⁰ hækkar vitanarstøðið í fyritøkuni. Vit hava eitt betri yvirlit. Vit arbeiða meiri effektivt og spara tíð.”
Guðrun Olsen, Deildarleiðari á Fyrisitingar- & HR-deildini – Bakkafrost
Ein loysn til nógvar vinnur
360° hjálpir hópin av fyritøkum, heilt frá fíggjarstovnum til framleiðsluvirkir og smásølu. 360° er eitt amboð til at betra um, hvussu tey handfara upplýsingar og gera vitan til virðismikið tilfeingi.
Set teg í samband við okkum í dag
Ert tú áhugað(ur) at hoyra meira um Business 360°? Set teg í samband við okkum í dag og fá eitt tilboð til tína fyritøku.


text:
- Tíðindi, mentan og ítróttur
Borgarstjórasessurin og løgtingssessurin á skrá
Heilsu og Innlendismálaráðið vil hava málið um borgarstjórasessin og løgtingsessin á skrá á næsta býráðsfundi hjá Tvøroyar býráð. Tað er andstøðan í býráðnum, sum hevur vent sær til Heilsu og Innlendismálaráðið, sum hevur eftirlit við kommunum.
Sjálvt um tað er borgarstjórin, ið gevur fundarboð og fyrireikar kommunustýrisfundir, so er markið fyri, nær borgarstjórin kann nokta at seta eitt mál á skrá, sum ein býráðslimur hevur ynkst at fáa á skrá, avmarkaður, sigur heilsu og innlendismálaráðið.
Tað, at nógvir ivarspurningar eru, ið borgarstjórin vil hava nærri útgreinað, er ikki í sjálvum sær nóg mikið til at nokta einum kommunustýrislimi at fáa mál á skrá, skrivar heilsu og innlendismálaráðið.
Heilsu og Innlendismálaráðið vil við hesum heita á borgarstjóran um at seta omanfyrinevnda mál á skrá til næstkomandi býráðsfund, endar brævið frá ráðnum til Kristin Michelsen borgarstjóra, sum Kringvarpið hevur fingið innlit í.
Næsti býráðsfundur á Tvøroyri skal vera 5. november.
Sí eisini


text:
Tiltak: Fyrilestur og stovnandi aðalfundur
Byrjar
14. jan. 2018 kl. 15:00
Stað
Glyvrahanusar hús
Lýsing
Komandi sunnudag 14. januar kl 15 verður fyrilestur um føroyskt træskipasmíð og serliga FD 343 Gæsa (Brynhild). Fyrilesturin verður í Glyvrahanusar húsi í Norðragøtu.
Óli Olsen, fyrrverandi sjómansskúlalærari og rithøvundur at fleiri bókum og greinum um føroyska skipasøgu, fer at halda fyrilestur um føroyskt træskipasmíð og serliga tey árini tá dekksbátar (sluppungar) – sum loystu róðrarbátarnar av – blivu smíðaðir í Føroyum. Eisini fer Óli at siga frá søguni um dekksbátin FD 343 Gæsu (Brynhild). Brynhild varð bygdur av Jógvan Hansen (í Skálum) niðan fyri kirkjuna Vestmanna og stóð liðugur í august 1919. Fyrstu eigarar vóru Thomas Jacob Thomsen keypmaður og bróðurin Peter Jacob Elias Thomsen í Norðragøtu. Seinni nøvn á bátinum blivu Leynarfossur 1939-1973 (Klaksvík og Saltnes), Skorhamar 1973-2007 (Klaksvík) og nú Gæsa 2007- (Gøta).
Eftir fyrilesturin uml. kl 16 verður stovnandi aðalfundur av felag, sum hevur til endamáls at varðveita FD343 Gæsa (Brynhild).
Í løtuni eigur Gøtu fornminnissavn bátin og hevur verið arbeitt við at gera hann í stand seinastu 2 árini (Sí facebookbólk: FD 343 Gæsa (Brynhild)). Ætlanin er at gera hann í upprunaligan stand og eisini at fáa segl á bátin, so hann kann sigla og samstundis verða partur av savninum Blásastova.


text:
Ruhollah Khomeini
Seyyed Ruhollah Musavi Khomeini (persiskt: روح الله موسوی خمینی Rūḥollāh Mūsavī Khomeynī) (*24. september 1902 í Khomein Iran - † 3. juni 1989), kendur sum "ayatollah Khomeini", var ein iranskur shia-muslimskur prestur og tann politiski og andaligi leiðarin av tí iransku kollveltingini, sum koyrdi tann síðsta shahin, Mohammad Reza Pahlavi, frá. Sum eftirkomari av profetinum Muhammed hevði hann rætt til at brúka heitið Sayyid framman fyri navn sítt; eisini er svarta turbanin tekin um tað sama. Khomeini fekk tittulin ayatollah i 1950'unum.
Khomeini stýrdi Iran sum andaligur leiðari frá falli shahsins til sín deyðadag í 1989. Khomeini var ein av teim monnunum, ið hevði størst ávirkan á heimin í 20. øld. Han blev kosin til Ársins Mann av Time Magazine í 1979. Av nógvum varð hann mettur sum ein høvuðsfíggindi av Vesturheiminum, serliga USA.
Eftirmaður Khomeinis er Ali Khamenei.
Innihaldsyvirlit
Tann stolna kollveltingin[rætta | rætta wikitekst]
Iranska fólkið var sameint í stríðnum at fáa shahin (og hansara nógv hataðu loyniløgreglu) frá valdinum, og sjálvt sekulerir kommunistar stuðlaðu Khomeini, tí teir mettu hann vera einasta andstøðing, ið kundi fáa shahin frá valdinum, sum hann eisini gjørdi. Men eftir at shahurin var farin frá, 'stjól Khomeini kollveltingina' (sum iranar siga) og útskifti kongsveldið við eitt átrúnaðarligt veldi (theokrati), ið forfylgdi hesum somu fólkum, ið høvdu stuðlað honum at koma til valdið.
Fatwan móti Rushdie[rætta | rætta wikitekst]
Í 1989 sendi Khomeini út eina fatwu, ið ákallaði avrætting av Salman Rushdie, ein indisktbornan bretskan rithøvund. Khomeini pástóð, at tað var ein átrúnaralig skylda hjá muslimum at avrætta Rushdie, tí hann hevði spottað profetin Muhammed í bókini The Satanic Verses í 1988. Hóast Rusdie seinni bað alment um umbering, so vildi Khomeini ikki taka fatwuna aftur, og stendur hon við til denna dag. Rushdie bleiv ikki myrdur, men tað bleiv japanski umsetarin av bókini, Hitoshi Igarashi, meðan tveir aðrir umsetarar yvirlivdu morðroyndir, ið vórðu framdar ímóti teimum.
Religiøsir minnilutar[rætta | rætta wikitekst]
Støðan hjá religiøsum minnilutum í Iran hevur verið blandað undir Khomeini. Ikki-muslimskir minnilutar hava ikki havt somu rættindi sum muslimar. Konvertering (umvending) til islam verður stuðlað, meðan tað øvugta gevur deyðarevsing. Talið av ikki-muslimum er fallið nógv, síðan Khomeini kom til valdið, t.d. er talið av jødum fallið frá 80.000 til bara 30.000 eftir 20 árum. Hinvegin eru fýra av teim 270 sætunum í parlamentinum tryggjað átrúnaðarligum minnilutum eftir boðum Khomeinis. Khomeini mælti eisini til semju ímillum shia- og sunnimuslimar. Khomeini skilti ímillum zionismu sum 'sekuleran politikk við jødiskum symbolum' og jødadóm sum ‘trúnna hjá Mósesi’.
Útsjónd og vanar[rætta | rætta wikitekst]
Khomeini var kendur fyri sína karismatisku útsjónd, sítt lítillætni og stundvísi (punktualitet). Hóast hann var ein av valdsmiklastu monnunum í síni samtíð, so livdi Khomeini eitt sera spartanskt lív. Fólk høvdu bæði ærufrykt og ræðslu fyri honum samstundis, bæði tá ið hann ferðaðist ímillum viðhaldsfólk, uttan at smílast til nakran, og tá ið hann frálærdi uttan at hyggja nakran í eyguni, nakrantíð; nakað ið økti um karismu hansara. Khomeini fylgdi islamisku reglunum um ‘reinleika’, ið metir ikki-muslimar sum ‘óreinar’ (skitnar) eins og skarn, land, blóð, vín o.s.fr., ið kravdi rituelt vask eftir fysiska kontakt við viðkomandi. Sagt verður, at hann vildi ikki drekka á matstovu, uttan hann hevði fingið fullvissu um, at tænarin var muslimur.
Familja og eftirkomarar[rætta | rætta wikitekst]
Komeini giftist í 1929 við Khadijeh Saqafi Khomeini, hon doyði í 2009. Tey fingu sjey børn, tvey doyðu sum børn, hini fimm ið vuksu til, vóru tríggjar døtur og tveir synir. Báðir synirnir blivu prestar. Eldri sonurin Mustafa Khomeini, ið livdi í útlegd saman við faðirinum í Najaf í Irak, varð myrdur í 1977, hildið verður at iranska loyniløgreglan SAVAK beindi fyri honum. Yngri sonurin, Ahmad Khomeini, doyði av hjartaslag í 1995, 49 ára gamal. Hetta hendi ein mánað eftir, at hann hevði funnist at stýrinum hjá Ali Khaminei, og hildið verður, at hann bleiv eitraður við cyanidi eftir boðum frá høgtstandandi embætismonnum. Best kenda dóttir Khomeini er Zahra Mostafavi, ið er professari við Universitetið í Tehran. Hon luttekur eisini í politikki og er eins konservativ og faðirin; hon tekur undir við, at kvinnur skulu noyðast at ganga í turriklæði, og hon metir USA sum ein fígginda, ið Iran ikki skal samráðast við.
Khomeini hevur 15 abbabørn, harav hesi eru best kend:
- Zahra Eshraghi, abbadóttir, gift við Mohammad Reza Khatami leiðara av størsta nýskipanarsinnaða andstøðuflokkinum í Iran. Hon er kend fyri at vera feminist og vil hava at kvinnur skulu sjálvar ráða fyri um tær ganga í turruklæði ella ikki.
- Hassan Khomeini, abbasonur, sonur Ahmad Khomeini er prestur og leiðari av Khomeini Mausoleum, hann stuðlar eisini nýskipanarrørsluna og var ein av teimum ið kravdi at úrslitið av 2009-valinum skuldi vera ógyldað.
- Husain Khomeini, abbsonur, sonur Mustafa Khomeini, er eisini prestur og stórur mótstøðumaður av prestastýrinum. Í 2003 bleiv hann endurgivin fyri at siga: “Iranar tørva frælsi nú, og um teir bert kunnu fáa hetta við amerikanskari hjálp, haldi eg tey vildu tikið undir við tí. Sum Irani vildi eg tikið væl ímóti hesum (amerikanskari hjálp)”. Sama ár vitjaði hann USA og hitti m.a. Reza Pahlavi II son síðsta shahin. Í 2006 heitti hann á USA um at gera innrás í Iran, og koyra prestastýrið frá valdinum.
- Ali Eshraghi, abbasonur, er verkfrøðingur og stillaði upp til parlamentsvalið í 2008, men varð diskvalifiseraður tí hann ikki sýndi trúskap mótvegis ‘islamisku samfelagsskipanini’ í Iran. Seinni fekk hann loyvi til at stilla uppaftur, men eftir eitt alment ærumeiðandi tiltak ímóti familju hansara á internetinum, tók hann seg sjálvboðin aftur frá valinum.
Verk[rætta | rætta wikitekst]
Khomeini var ein íðin rithøvundur (200 av hansara bókaútgávum eru atkomuligar á internetinum), ið skrivaði viðmerkingar til Koranina, islamiska løgvísi, upprunan til islamiska lóg og islamiska siðvenju (tradisjón). Hann skrivaði eisini bøkur um filosofi (heimsspeki), gnosticismu, yrkingar, bókmentir, statsvísindi og politikk.
Leinki úteftir[rætta | rætta wikitekst]
- Documentary: The man who changed the world
- Documentary: I knew Khomeini
- www.Imam-khomeini.com - Heimasíða


text:
Leygardagin verður arbeiðsdagur í Kirkju- og missiónshúsinum á Argjum. Mangt ymiskt er á skránni, har tað er brúk fyri øllum kreftum. Vit møtast kl. 9.30 og fara beint í gongd við arbeiði. Á middegi fáa vit ein góðan bita at eta.
Vit síggjast leygardagin!
Arbeiðsdagur leygardagin 2. juni!
Leygardagin verður arbeiðsdagur í Kirkju- og missiónshúsinum á Argjum. Mangt ymiskt er á skránni, har tað er brúk fyri øllum kreftum. Vit møtast kl. 9.30 og fara beint í gongd við arbeiði. Á middegi fáa vit ein góðan bita at eta.


text: Helst munnu flestu lærarar hava brúkt heystið sum tema í undirvísingini í fólkaskúlanum. Við ítøkiligum fyribrigdum, sum at taka upp epli og at fletta, er evnið heyst upplagt at brúka í fleiri lærugreinum. Tað kann vera í heimstaðarlæru, heimkunnleika, føroyskum, náttúru og tøkni, og lívfrøði. Fá evni eru so hóskilig sum heystið at brúka í tvørgreinaligum arbeiði. Ein natúrlig progressión kann eisini verða løgd í evnið, frá at seta niður epli, sum sæst á filmi á hesi temasíðu, til tey lívfrøðiligu viðurskfiti, sum skulu til, um nakað skal grógva. Tann ítøkiligi veruleiki, at tað, sum vit sáa og seta niður, skal takast upp um heystið og etast, er ein gáva til undirvísingina. Sama er, tá ein kúgv verður skotin og flett. Er tað ov ógvusligt at síggja og vísa øðrum, at dýrið bløðir, tá tað verður slaktað? Við einfaldari tøkni, sum einari fartelefon, kunnu vit fylgja gongdini frá byrjan til enda, og taka myndir og film, sum við talu kunnu siga øðrum, hvussu alt fór fram. Við hesum seinasta í huga, eru stuttu filmsbrotini gjørd í 2016. Umframt uppskot um stutt undirvísingarevni, har heystið og strembanin eftir at fáa mat á borðið er kjarnin, er eisini ein bókalisti, sum vísir, hvat Nám hevur av tilfari um heystið.


text:
The Orient West Choir í Føroyum
Hósdagin 5. oktober 2017 kl. 19.30 í Norðurlandahúsinum. Ein moderna, nútíðar tulking av tónlistarligu sambondunum ímillum teir tríggjar eingudaátrúnaðirnar: jødadóm, kristindóm og islam.
Dalia Faitelson, tónaskald og sangari, hevur skapt eina persónliga nýtulking av gregorianskum sangi. Sangurin hevur fylgispæl av miðeysturlendskum ljóðførum og verður sungin á hebraiskum. Úrslit er tískil heilt sermerkt og er ein undrunarverd blanding av klassiskum tónleiki, fólkatónleiki og heimstónleiki.
Jødiski upprunin hjá Dalia Faitelsons og hennara miðeystulendsku tilknýti, hennara drúgva tíð í Danmark og tónlistarliga yrkisleið hennara gera hana serstakliga væl egnaða til at standa fyri hesi verkætlanini. Hon hevur megnað bæði at sameina tónlistaligu siðvenjurnar í eingudaátrúnaðunum og at bróta mørkini ímillum tónleikarar.
Harafturat eru sangirnir ognaðir náttúruna kreftum: jørðini, myrkrinum, ljósinum, eldinum osfr í staðin fyri Gudi. Á hendan hátt vónar hon av vísa vøkru sálina í gregorianska sanginum, uttan at hann verður tengdur at einum ávísum átrúnaðarligum evni.
Gregorianski tónleikurin hevur røtur í miðeystru og í gomlu jødisku mentanini og kantorsiðvenjuni. Hendan arvin er Dalia Faitelson sera tilvitað um í tulkingunum, har miðeysturlendskir tónar klinga vakurt saman við siðbundna, vesturlendksa kirkjusanginum. Harvið verður tað, sum bleiv sundurskilt fyri 2000 árum síðan, sameint aftur.
Verkætlanin skal á ein nýggja hátt miðla vitan og kunnleika um felagsupprunan hjá teimum trimum átrúnaðunum og samstundis vísa, hvussu hesi tríggir átrúnaðirnir saman kunnu møtast til eina nýggja fruktagóða byrjan tvørturum mentanir og landamørk.
KÓRIÐ:
JAEL NORDBEK AZOULAY (DK/ Ísrael) - sopran
FIMMER ENGEL (DK) - sopran
DALIA FAITELSON (Ísrael) - alt
BENJAMIN GAASEDAL (Føroyar) - tenor
PETER LINDEMAN JØRGENSEN (DK) – bass
ORKESTRIÐ:
CLAUS MATHIESEN (DK) - klarinett
ALEX OPAZO (Kili) - slagverk
MAHER MAHMOUD (Sýria) – oud
DANSUR: SHOHREH SHAHRZAD (Iran)
Dalia fekk "The Danish Jazz Grammy” í 2000, og "Årets Danske Komponist” (Composer Of The Year Award”) í 2005, frá DJBFA / Komponister og Sangskrivere.
Síðsta útgávan hjá henni varð í 2014 tilnevnd til Danish Music Awards í bólkinum "Best Vocal Jazz Album.”
Kelda: Norðurlandahúsið í Føroyum - nlh.fo


text:
Pætur Hjalmar Evensson 09.08.2018 (23:55)
Aqua tók øll ein festligan túr aftur til 90'ini
Eitt av høvuđsnøvnunum á Summar Festivalinum hava júst spælt. Tey vóru í toppformi og spældu eina lívliga og festliga konsert, sum veruliga fekk áskoðarafjøldina á Vágsbø at hoppa og dansa við.
Klokkan er 22:00 og nú skulu Aqua á pallin. Vágsbøur er fullur av fólki, og róp frá fremstu áskoðarunum hoyrast um alt økið, hóast eingin er komin á pallin enn.
Eitt korter seinni kemur Sjúrður Skaale á pallin og bjóðar øllum vælkomnum á ársins Summar Festival, sum í ár hevur 15 ára føðingardag, og sigur:
- Takið væl ímóti…. Aqua!
Dansk/norska trioin trýnir á pallin, og tað hoyrist aftur á áskoðarafjøldini, at tey gleða seg at hoyra ársins høvuðsnavn. René Dif og Lene Nystrøm eru bæði í glimmurjakkum - René í svørtum og Lene í silvur. Tey leggja út við stóra hittinum Around the World frá ár 2000.
- Come on! Up with your hands, rópar René Dif við eyðkendu djúpu rødd síni á enskum aftaná fyrsta lagið. Um nakað er vist, so er tað, at Aqua megna at fanga áskoðararnar longu eftir fyrsta lagið.
- Hej Færøerne! rópar René Dif, og so roynir hann seg á føroyskum:
- Góðan dagin!
Størsta hittið hjá Aqua er uttan iva Barbie Girl frá 1997. Lagið er eitt av best seljandi løgunum nakrantíð.
- Hi Barbie…. sigur René, og Lené svarar aftur: Hi Ken! og áskoðarafjøldin er á gosi og sleppa nú ein nostalgiskan túr aftur í 90’ini og 00'ini.
Fjøldin dugir sjálvandi tekstin uttanat, og øll syngja so hart "I’m a barbie girl in the barbie world…", at René og Lene nýtast ikki eingongd at syngja. Ballið er alvorliga byrjað á Vágsbø.
- Come on Klaksvík, let’s go party! rópar René Dif.
Lene Nystrøm er fim og hoppar og rennur á pallinum, meðan hon syngur við snjøllu men allíkavæl kraftigu rødd síni, og tað sæst ikki, at hon fyri viku síðani sat í rullustóli orsakað av einum óhappi.
Tað er týðiligt, at tey hava tað stuttligt á pallinum og njóta tað. René Dif segði fyrr í dag, at Aqua ongantíð hava spælt betur, og mann má siga, at tey liva fult upp til hesa útsøgnina. Tey duga væl at draga áskoðararnar við í konsertina við tosi og skemti. Søren Rasted spælir klaver, og tey biðja øll heilsa uppá hann: - Hej Søren! Hej Søren! rópa tey saman við fjøldini.
Stemningurin er fantastiskur á Vágsbø, og tað er hann allan vegin ígjøgnum. Nú er tað tíð til eitt av nýggjaru hittunum hjá Aqua, og til hetta biðja tey áskoðarar koma upp á pallin at hjálpa sær. Tvær gentur og fýra dreingir koma á pallin og sleppa at dansa við donsk/norsku poppstjørnunum til festliga lagið Back to the 80’s.
Aqua leveraði eina lívliga, stuttliga og framúr góða konsert, sum tók alla Klaksvíkina aftur til 90’ini og 00'ini. Hendan konsertin verður seint gloymd, og Summar Festivalurin er nú av álvara byrjaður.
Sí myndirnar niðanfyri, sum Jens Kristian Vang hevur tikið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Dagfinn Olsen 09.08.2018 (20:45)
Time Out byrjar aftur í næstum
Sinnisbati hevur tey seinasta tvey árini skipað fyri avvarðandibólkum fyri børnum og ungum, sum eru avvarðandi at fólki við sálarsjúku.
Vit hava nú skipað fyri trimum avvarðandi bólkum, afturmeldingarnar frá teimum, ið hava verið i bólki, eru sera góðar. Bólkarnir verða stuðlaðir av tveimum fakfólkum, sum hava serkunnleika innan økið, skrivar Sinnisbati í tíðindaskrivi.
Um mamman ella pápin hava sálarsjúku, kann tað verða trupult at vera barn, og tað kann eisini verða torført at tosa við vinfólk ella familjun um tað. Somuleiðis kann tað vera ringt at vera systkin at einum, sum hevur sálarligar avbjóðingar, tí hetta ofta fyllir nógv hjá allari familjuni.
Tilboðið hjá Sinnisbata er eitt "hvílirúm" hjá børnum og ungum, har tey fáa eitt stað, har tað ber til at tosa við onnur í líknandi støðum, og saman við stuðlandi fakfólkum. Tilboðið eitur "Time Out", tí hetta er staðið, har tey ungu kunnu siga "time out" frá gerandisdegnum og slappa av, tosa um tingini, deila royndir, men eisini eitt stað, har tey kunnu hava tað stuttligt saman og hugna sær.
Vit ynskja at so nógv fólk sum møguligt fáa kunning um "Time Out", so tey, sum hava hug og tørv á tí, kunnu fáa eitt pláss í fyrsta bólkinum, sum byrjar mikudagin 21. september kl. 16-18 í hølunum hjá Sinnisbata. Har eru avmarkað pláss í bólkinum, so tilmelding fer fram eftir "først til mølle"-prinsippinum, sigur Sinnsbati í skrivinum.
Freistin at melda til er 15. august!
Til ber at lesa meira um tilboðið, og melda seg til umvegis tilmeldingarskjalið á heimasíðuni hjá Sinnisbata, sinnisbati.fo/taenastur/sjalvhjalparbolkar-fyri-avvardandi/time-out/.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í kapping við nærum 4000 aðrar kampanjur úr 70 londum, hevur altjóða dómsnevndin í Epica Awards heiðrað føroysku Sheep View kampanjuni við tveimum silvur virðislønum.
Í stuttum snúði Sheep View seg um at vísa Føroyar fyri øllum heiminum. Av tí at Google Street View ikki finst í Føroyum, vórðu myndatól við sólpanelum og eini fartelefon fest á seyð ymsastaðni í Føroyum. Á tann hátt kundu fólk í øllum heiminum fylgja við og fáa livandi myndir av okkara vøkru oyggjum.
Kampanjan fekk ómetaliga nógv uppmerksemi, og Sheep View og Føroyar vórðu umrødd í øllum heimsins miðlum, millum annað CNN, BBC, Sky News, The Guardian, Al Jazeera og øðrum.
Stjórin á Visit Faroe Islands, Guðrið Højgaard, hevur áður víst á, at tá Google Street View ikki vildi koma til Føroya, máttu Føroyar gerast sjónligar fyri heiminum á annan hátt. Tí var hugskotið um Sheep View genialt.
At enda mátti eisini Google geva seg. Bert seks vikur seinni komu fólk frá Google til Føroya við myndatólum og útgerð, soleiðis at vit nú kunnu gera okkara egna Google Street View.
- Tað snúði seg um at skapa eitt átak og eina søgu, sum var so annarleiðis, at tað kundi fáa uppmerksemi í altjóða miðlum. Vit eru tó ovfarin av, at kampanjan hevur rokkið so langt og hevur fingið yvir 2 milliardir vísingar, sigur Tór Verland Johansen, kundastjóri á Sansum.
Sheep View varð fyrr í ár kosið ársins átak á Vinnudegnum. Tað eru Sansir, Liquidminds, og Kovboyfilm, sum saman við Visit Faroe Islands og Atlantic Airways, hava gjørt Sheep View kampanjuna.


text:
Bót til Bata skipar fyri hugnaløtu mánakvøldið 28. november kl. 19.00
Bót til Bata skipar fyri hugnaløtu mánakvøldið 28. november kl. 19.00
Bólkurin Bót til Bata hjá Krabbameinsfelagnum skipar fyri hugnaløtu fyri kvinnur, sum hava ella hava havt bróstkrabba.
Turið Horn, forkvinna í Bót til Bata, fer at siga frá, hvussu tað var at verða rakt av bróstkrabba. Høvi verður eisini til prát og hugnaliga samveru.
Hugnaløtan verður mánakvøldið 28. november kl. 19.00 – 21.00 í hølunum hjá Krabbameinsfelagnum á Grønlandsvegnum 58 í Havn.
Tiltakið er ókeypis
Vinarliga boða frá luttøku á teldupost kmf@krabbamein.fo ella á telefon 317959, innan mánadagin 28. november kl. 12.00.
Vinarliga
Turið Horn, forkvinna í Bót til Bata


text:
Áki Bertholdsen 14.06.2018 (23:20)
Tey avvarðandi eru í døpurhuga
Tað, sum manglar, er politiskur og fíggjarligur stuðul, og tað fara vit nú at virka fyri. Tað er niðurstøðan hjá Alzheimerfelagnum eftir eitt kafékvøld í Klaksvík í gjárkvøldið.
Alzheimer felagið sigur annars, at kvøldið vísti, at tey avvarðandi at fólki við alzheimer, eru í døpurhuga, tí tað eru tey, sum gera tað stóra arbeiðið fyri at fáa gerandisdagin at hanga saman, tí tað manglar stuðul og forstáilsi frá myndugleikunum.
Ein annar trupuleiki, ið var nógv umrøddur, er, at á búplássunum eru ongar deildir til fólk við demens, og teir fakligu førleikarnir mangla eisini. Hetta elvir sjálvandi til trupulleikar í gerðandisdegnum hjá øllum pørtum, sigur Alzheimerfelagið.
– Eins og nógva aðrastaðni, eru tað nakrar eldsálir, ið stríast fyri sakini, men tíverri manglar politiskur og fíggjarligur stuðul fyri at fáa viðurskiftini í rættlag, so at Norðoyggjar, eins og onnur øki í Føroyum, kunnu kalla seg eitt demensvinaligt samfelag.
– Fyri at náa hesum máli krevst kunning og samstarv, og tí fer Alzheimerfelagið at virka fyri, sigur felagið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 13-11-2014
Fyrsta veruliga fólkateljingin í Føroyum var í 1801. Í 1769 var eitt manntal, har bert húsfaðirin var nevndur við navni, og síðani hvussu nógv onnur fólk eru knýtt at húsarhaldinum.
Onnur fólkateljingin var í 1834. Eftir hetta vórðu fólkateljingar gjørdar við 5-10 ára millumbili.
Í fólkateljingunum eru øll fólk í Føroyum skrásett í teimum húsum, tey búðu ella uppihildu sær í júst tí.
Upplýsingar eru m.a. um bústað, navn, kyn, aldur, hjúnarbandsstøðu, trúartilknýti og í summum førum er eisini starvsheitið, serliga hjá monnum, skrásett.
Fólkateljingarnar eru ein demografiskur tvørskurður av føroyska samfelagnum ella ein avmyndan av fólkabýtinum, júst tí teljingin fór fram.
Bert eitt úrval av fólkateljingunum verður lagt á hesa síðu.


text:
Lag: Fólkalag
Eg eri bert ein miðalhampamaður
mítt hár er hvørki skitið ella sítt
hvønn sunnudag tá gangi eg við slipsi
eg kenni munin millum mítt og títt.
Eg eri hvørki kommunistur ella provo
eg brúki ei Dimmu sum skoynisopp
eg blaki ei við borðiski á tingi
og tá tey roykja hasj eg sigi stopp.
Hvønn mikudag eg hoyri kvøðuljómar
eg eigi fýra fitt og nosslig børn
í Gundadali haldi eg við HB
og Føroya størsta skald er Óðin Ódn.
Í stovuni eg eigi eina sofu,
av teaktræ eru bæði stól og borð,
millum menn, sum hava besta skilið,
eg telji bæði Leif og Kjartan Mohr.
Baptistarinir teir eru alt ov grammir
nei, bispurin hann hevur meira stíl
eg berjist heldur ei á hvítusunnu
eg eiga allar Varðarnar hjá Mil.
At framamenn teir eru psykopatar
so greift tað er, tað síggja kann hvør ein kleyv
studentarnir sum nassa upp á statin
teir skuldu fingið homluband um reyv.
Á Ólavsøku eina lítla kenning
annars drekki eg bert mjólk og te
so kenni eg ein mann sum eitur Henning
og hann er hampuligur eins og eg.


text:
Til feløgini
Landsliðsvirksemið verður nógv um vikuskiftið.
Venjingar verða fyri:
- U 19 gentur
- U 19 dreingir
- U 17 gentur
- U 17 dreingir (NEVZA)
- U 16 gentur
- U 17 dreingir (EM-Finnland)
Tíðirnar eru hesar, sum tit vinaligast skulu fráboða tykkara leikarum:
Viðmerkjast skal, at leygardagin verða tað dystir, tí venjingarnar verða ein partur av dómaraskeiðnum, sum er í Kollafirði. Tá eru onkuntíð fleiri landslið í høllini.
(Um tú lesur hetta á telefonini, so skal hon møguliga snarast, fyri at síggja allar kolonnurnar í tabellini)


text:
Leygarkvøldið 25. juni kl. 21 verður stórt summartiltak í Funningsfirði við røðu, felagssangi og bryggjudansi. Høvi verður at grilla pylsur og búffar, eins og breyð og køkur kunnu keypast.
Summarbál ella jóansøkubál er vorðið eitt stórt og afturvendandi tiltak við bátahylin í Funningsfirði. Tað er bygdafólkið, sum bjóðar øllum vælkomin til hugna- og grillkvøld við røðu, felagssangi, føroyskum dansi og bryggjudansi.
Stórar felags grillir verða settar upp á økinum, har hava høvi verður at keypa sær pylsur og búffar at koyra á grillina. Eisini ber til at keypa sodavatn, smurt breyð, kaffi, te og køkur.
Kvøldið byrjar klokkan 21, tá Anita á Fríðriksmørk heldur røðu. Aftaná skipa Hans Pauli og Jóhan Mortensen fyri felagssangi, har spælt verður undir við harmoniku. Síðan verður farið upp á gólv.
Umleið klokkan 23.30 verður bryggjudansur við tónleikabólki, sum fer at spæla til dansin.
Tiltakið er ókeypis
23.06.2011
Jóansøkubál í Funningsfirði
Leygarkvøldið 25. juni kl. 21 verður stórt summartiltak í Funningsfirði við røðu, felagssangi og bryggjudansi. Høvi verður at grilla pylsur og búffar, eins og breyð og køkur kunnu keypast.


text:
03. Okt 2014
ES-kommissjónin hevur avgjørt, at evropiskar virðisbrævaskrásetingarstovur skulu skapa samsvar og effektivisera handilsmannagongdir í sambandi við virðisbrævahandil. Fyri at ganga hesum á møti verður handilstíðarskeiðið á handlum við virðisbrøvum á øllum marknaðum, ið handla sambært ES-reglum, framyvir 2 bankadagar. Hetta verður...
29. Sep 2014
Sum fráboðað eru trupulleikar við innritan í Netbankan Tablet.
Her ber tó til, um tú nýtir enskt mál......
26. Sep 2014
Fráboðan um trupulleikar við netbankanum, og hvat er at gera, inntil teir eru loystir
24. Sep 2014
Í dag 24. sept 2014 bjóða vit kaffi, te og kransakøkur á øllum deildum okkara, og prátið gongur lystuliga.
Fólk hugleiða og eru samd um, at mangt er broytt gjøgnum árini.......
19. Sep 2014
Norðoya Sparikassi 95 ár Kvøldseta í Skúlanum við Ósánna 24. september 2014 Skrá: Kl. 19.00: Marner Mortensen, stjóri í Norðoya Sparikassa bjóðar vælkomin. Kl. 19.10: Jóannes Hansen, cand.mag. og studentaskúlalærari hevur framløgu við heitinum "Peningastovnurin á bygd". Kl. 19.30:...
04. Sep 2014
Vísandi til grein 8 í viðtøkum sparikassans, verður innkallað til eyka umboðsráðsfund í Skálanum, Bøgøta 11, Klaksvík, hósdagin 25. september 2014 kl. 17.00 Dagsskrá: Val av fundarstjóra. Nevndin velur fundarstjóran Uppskot til broytingar í viðtøkum og valreglum Ymiskt ...
28. Aug 2014
Nets boðar 27. august frá, at av misgáum er skeivur avsendari settur á Gjaldsyvirlit hjá kundum, sum fáa tað sendandi við postinum.Nets harmast mistakið, men sigur, at mistakið er bert galdandi fyri sjálvt navnið á avsendaranum. Logo hjá avsendara er rætt , eins og allar...
27. Aug 2014
Nú hevur tú møguleikan at koma inn í høvuðsdeild okkara í Klaksvík og fáa netbankan skrásettan.Í hesum sambandi hava vit opið til kl. 18 frá mánadegnum 25. august og til hósdagin 28. august.Vælkomin inn í sparikassan. Ungdómsráðgevarar okkara hjálpa tær í gongd. Bílegg kundaprát her...


text:
Tróndur Arge 09.10.2018 (13:09)
FSF Varpið: Viljormur vil vinna
Undan venjingini á Tórsvølli fyrrapartin týsdagin fekk FSF Varpið orðið á Viljorm Davidsen, sum ógvuliga fegin vil vinna móti Aserbadjan
Síggja FSF Varpið við at trýsta á pílin á myndini
Klokkan 19:45 komandi hósdag skal føroyska A-landsliðið við monnum spæla triðja dystin í UEFA Nations League. Hópurin kom saman mánadagin, og í fyrsta umfari er fult fokus á fyrireikingarnar á dystin móti Aserbadjan, áðrenn vit sunnudagin skulu takast við Kosovo.
Undan venjingini fyrrapartin týsdagin fekk FSF Varpið orðið á Viljormur Davidsen, sum ætlar sær øll trý stigini hósdagin, og aftur trý stig sunnudagin. Viljormur greiður eisini frá tí sum hendi í umklæðingarrúminum beint aftaná reyða kortið, sum hann fekk í seinasta Superligadystinum fyri Vejle.
Atgongumerki kunnu keypast í Nethandilinum á heimasíðuni hjá Fótbóltssambandi Føroya, FSF.fo. Í løtuni eru umleið 500 atgongumerki eftir til dystin móti Aserbadjan. Pláss er fyri 3.500 áskoðarum kring vøllin.
Viljormur Davidsen í samrøðu við FSF Varpið - Mynd: FSF.fo
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Snow 4.3 er eitt lesi-myndatól við einum 4.3" skíggja at halda í hondini, við sera góða sjóngóðsku, eisini sjálvt við minstu suming og undir flyting. Tað er sera lætt at handfara, og tann lítla støddin ger tað vælegnað at hava við sær.
HMI Nr: 110719 Prísur u. mvg og frakt: 3.000 Kr
Nakrir fáir stórir knappar ger tað lætt og skjótt at læra at brúka Snow 4.3. Eitt sera gott myndatól við autofokus og framkomnari myndatøkni tekur góðar myndir, eisini tá tú flytir hondina, ella tá tað er sett til minstu suming. Tann góða arbeiðsliga sniðgevingin merkir eisini, at tú kanst brúka Snow 4.3 við einari hond, og tí kanst tú arbeiða við fleiri evnum í senn. Myndatólið er lætt at hava við sær í lummanum ella taskuni, hetta tá tú t.d. skalt handla, á apotekinum, bókasavnið, á arbeiðinum, ella hvar tú enn fert. Standarin, ið kann sláast út, er sera hentur, um tú skalt skriva okkurt við penni og pappíri.
● Myndatól við autofokus
● Suming 2x-16x
● 4,3" TFT-skíggi
● Heil litir umframt 10 hákontrast-litstøður
● Vekt 204 g við batterí og 165 g uttan batterí
● Mát: 16cm x 8cm x 2,4cm
● Uml. 3,5 tímer støðug nýtsla
● Uppløðiligt litiumbatterí
● Standari at sláa út
● Kann setast til sjónvarpstól
● Certifikat: CE, FCC og RoHS
Útfyllið hesa bíleggingina, og minnist til at skriva navnið á skúlan ella brúkara,.


text:
Í sendingini í morgun tosaðu Poul og Dánial millum annað um at vit eru í Jesusi og Hann er í okkum. Les meira
Í sendingini var tosað um trúnna, sum fyrst búði í teimum sum vóru rundan um okkum: Ommum, abbum, mammum og pápum. Poul Færø og Dánial á Dul Jacobsen vóru í sendingini. Les meira
Í morgun var Hjúnarbreddin fyrst á skránni. Har høvdu vit vitjan av Hannu og Boga Andreasen. Síðani ringdu vit til Grønlands og prátaðu við Ernu Háberg og Preben Hansen. Tey eru har yviri í samband við kristnu útvarpsstøðina, sum føroyingar vóru við til at byrja fyri stuttum. Eisini vitja tey samkomur har. Les meira
Mari í Løðuni greiddi frá tað nýggjasta frá Juvel 2 í Grønlandi og vit ringdu til Kartin Hansen sum hevur verði umborð. Jensia H. Dam og Ingrid H. Petersen søgdu frá einari tónleika-café sum er í Frelsunarherinum 3.-4. juli. Silas Olofson greiddi frá summarstevnuni í Emmaus í Klaksvík 2.-5. juli Les meira
Fyrst hoyrdu vit eitt prát, ið Tór Arni Samuelsen hevði við Páll á Lakjuni vesturi á Zarepta. Síðani ringdu við til Høgna á Reynatrøð og spurdu hvat tey fara at brúka summarfrítíðina til. At enda var “Hjúnarbreddin” á skránni. Har var Hanna Andreasen gestur. Tosað varð m.a um viðurkenning. Les meira
Í morgun var byrjað við orðum Jesusar í Jóh. kap. 8 v. 2: “Tit døma eftir holdinum; Eg dømi ongan.”
Poul Færø og Dánial á Dul Jacobsen í beinleiðis sending. Les meira
Vit hoyrdu eitt prát við Jan Honningdal frá Fjarðafestivalinum. Jóhanna Magnusardottir og Astri Simonsen greiddu frá Tensing kórinum Sound Of Glory. Til seinast greiddi Mari í Løðuni frá tí nýggjasta frá Juvel 2 í Grønlandi og vit ringdu til Árna Joensen sum hevur verði skipari umborð. Les meira


text:
Innihald
Oddfríður M. Rasmussen: Føðingin (yrking) – UPPTØKA >>
Carl J. Jensen: a south-south-westerly trajectory (3 sonets)
Franz Kafka: Framman fyri lógini (stuttsøga)
Sólrún Michelsen: Summi renna í stuttum brókum (stuttsøga)
Heðin M. Klein: Tríggjar yrkingar – UPPTØKA >>
Rannvá S. Johannesen: Tríggjar yrkingar
Tóroddur Poulsen: Tríggjar yrkingar
Edith Södergran: 16 yrkingar
Hanus Kamban: Tvær yrkingar – UPPTØKA >>
Seamus Heaney: Mýridrotning (yrking)
Klaus Rifbjerg: Geykur (yrking)
Carl Sandburg: Himmal og helviti (yrking)
Robert Creeley: Tey óreiðiligu postboðini (yrking)
Henry Parland: Mín hugsan um teg (yrking)
Oddvør Johansen: Við eygum so stórum sum tekoppar (ritroynd)
Arnbjørn Ó. Dalsgarð: So hon starir inn í veggin (stuttsøga)
Raymond Carver: Vælumtóktur mekanikkur (stuttsøga)
Charles Bukowski: Sonur Sátans (stuttsøga)
Bárður Persson: Tvær yrkingar
Marius Johannesen: Grunnishøvd (uppskrift/stutt-stuttsøga)
Allen Ginsberg: Ýl (yrking)
Sámal K. Jacobsen Bókabøðil (stuttsøga)
Oddfríður M. Rasmussen: Aldurdómurin viskar seg sjálvan burtur (stuttsøga)
Carl J. Jensen: Hvørki (ritroynd)
***
Les ummæli eftir Berg Djurhuus Hansen av Vencli Nr. 1/2006.
Les ummæli eftir Kinnu Poulsen av Vencli Nr. 1/2006.